cyanic-selkie/wikianc huggingface dataset:
ഡെസ്‌ഫൽ
ഡെസ്‌ഫൽ (, pronounced, Dezfuli dialect: Desfil, ഉച്ചാരണം ) Dezfūl, Dezfool എന്നിങ്ങനെ റോമനൈസ് ചെയ്തു); ഡിസ്ഫൾ എന്നും അബ് ഐ ദിസ് എന്നും അറിയപ്പെടുന്ന ഇറാനിലെ ഖുസെസ്താൻ പ്രവിശ്യയിലെ ഡെസ്ഫൽ കൗണ്ടിയിൽ സ്ഥിതിചെയ്യുന്ന ഒരു നഗരവും അതിൻറെ തലസ്ഥാനവുമാണ്. 2011 ലെ കനേഷുമാരി പ്രകാരം 105,000 കുടുംബങ്ങളിലായി 420,000 ആളുകളായിരുന്നു ഇതിലെ ജനസംഖ്യ. 2006-ൽ നഗരത്തിൽ 228,507 നിവാസികളുണ്ടായിരുന്നതായി കണക്കാക്കപ്പെട്ടു.
ദേശീയ തലസ്ഥാനമായ ടെഹ്‌റാനിൽ നിന്ന് ഏകദേശം 721 കിലോമീറ്റർ ദൂരത്തിലും പ്രവിശ്യാ തലസ്ഥാനമായ അഹ്‌വാസിൽ നിന്ന് 155 കിലോമീറ്ററും ദൂരത്തിലാണ് ഡെസ്‌ഫൽ നഗരം സ്ഥിതി ചെയ്യുന്നത്. പേർഷ്യൻ ഗൾഫിൽ നിന്ന് 300 കിലോമീറ്റർ അകലെയുള്ള ഈ നഗരം സമുദ്രനിരപ്പിൽനിന്ന് ഏകദേശം 143 മീറ്റർ ഉയരത്തിലാണ് സ്ഥിതിചെയ്യുന്നത്.
സാഗ്രോസ് മലനിരകളുടെ അടിവാരത്തിൽ സ്ഥിതി ചെയ്യുന്ന ഈ നഗരത്തിന് സസാനിയൻ കാലഘട്ടം മുതൽക്ക് ആരംഭിക്കുന്ന ഒരു ചരിത്രമുണ്ട്. ഡെസ്ഫലിന് ചുറ്റുപാടുമുള്ള പ്രദേശം ഏകദേശം 5000 വർഷമായി നാഗരികതയുടെ ആസ്ഥാനമായിരുന്നു. പുരാതന നാഗരികതയോളം നീളുന്ന നീണ്ട ചരിത്രമുള്ള ഒരു പ്രദേശത്ത് സ്ഥിതി ചെയ്യുന്ന ഈ നഗരത്തിൽ എഡി 300-ൽ സ്ഥാപിക്കപ്പെട്ട പ്രാചീനമായ ഒരു പാലവും നിലനിൽക്കുന്നു.
പദോത്പത്തി
ഡിസ് (കോട്ട) + പൽ (പാലം) എന്നീ രണ്ട് പദങ്ങളിൽ നിന്ന് ഉരുത്തിരിഞ്ഞ ഡെസ്ഫുൾ എന്ന പേരിൻറെ സംയോജനം 'കോട്ടയിലേക്കുള്ള പാലം' അല്ലെങ്കിൽ 'കോട്ടകെട്ടി സുരക്ഷിതമാക്കിയ പാലം' എന്നിങ്ങനെ അർത്ഥമാക്കാം. നഗരത്തിന്റെ യഥാർത്ഥ പേര് Dezhpul എന്നായിരുന്നു, എന്നാൽ പേർഷ്യ മുസ്ലീം ആക്രമണകാരികൾ കീഴടക്കിയതിനുശേഷം, അറബി ഭാഷയിൽ 'p', 'zh' ശബ്ദങ്ങൾ ഇല്ലാത്തതിനാൽ നഗരത്തിന്റെ പേര് Dezful എന്ന് പുനർനാമകരണം ചെയ്യപ്പെട്ടു.
ചരിതം
ഖുസെസ്ഥാൻ പ്രവിശ്യയിലെ ഏറ്റവും പഴയ നഗരങ്ങളിലൊന്നാണ് ഡെസ്ഫൽ. വാൾതർ ഹിൻസിൻറെ ഉത്ഖനനങ്ങൾ അനുസരിച്ച്, അവാൻ (ആദ്യ എലാം സാമ്രാജ്യത്തിന്റെ തലസ്ഥാനം) ഡെസ്ഫലിലാണ് സ്ഥിതി ചെയ്തിരുന്നത്. എഡെസ യുദ്ധത്തിനു ശേഷം റോമൻ യുദ്ധത്തടവുകാരെ ഉപയോഗിച്ച ഷാപൂർ ഒന്നാമന്റെ ഭരണകാലത്താണ് ഈ പാലം നിർമ്മിക്കപ്പെട്ടത്.
ഭൂമിശാസ്ത്രം
ടെഹ്‌റാൻ നഗരത്തിൽനിന്ന് ഖുസെസ്ഥാന്റെ പ്രവിശ്യാ തലസ്ഥാനമായ അഹ്‌വാസിലേക്കുള്ള പ്രധാനപ്പെട്ട വടക്ക്-തെക്ക് ഹൈവേയിൽ, സാഗ്രോസ് മലനിരകളുടെ താഴ്‌വരയോട് ചേർന്നാണ് ഡെസ്‌ഫൽ നഗരം സ്ഥിതി ചെയ്യുന്നത്. ടെഹ്‌റാനിൽ നിന്ന് പേർഷ്യൻ ഗൾഫിലേക്കുള്ള പ്രധാന റെയിൽവേപ്പാത ഡെസ്‌ഫലിൽ നിന്ന് 15 കിലോമീറ്റർ (9 മൈൽ) അകലത്തിൽ ഡെസ് നദിയുടെ എതിർവശത്താണ്.
കാലാവസ്ഥ
ചൂടുള്ള അർദ്ധ വരണ്ട കാലാവസ്ഥയുള്ള (കോപ്പൻ കാലാവസ്ഥാ വർഗ്ഗീകരണം BSh)  ഡെസ്ഫൽ നഗരത്തിൽ അത്യധികം ചൂടുള്ള വേനൽക്കാലവും നേരിയ ശൈത്യവുമാണ് അനുഭവപ്പെടാറുള്ളത്. തെക്കൻ ഇറാനിലെ ഭൂരിഭാഗം പ്രദേശങ്ങളേക്കാളും മഴ കൂടുതലായി ലഭിക്കുന്ന ഇവിടെ പക്ഷേ ഇത് മിക്കവാറും നവംബർ മുതൽ ഏപ്രിൽ വരെയുള്ള കാലയളവിൽ മാത്രമായി പരിമിതപ്പെട്ടിരിക്കുന്നതും ചില അവസരങ്ങളിൽ ഇത് പ്രതിമാസം 250 മില്ലിമീറ്റർ (9.8 ഇഞ്ച്) അല്ലെങ്കിൽ പ്രതിവർഷം 600 മില്ലിമീറ്റർ (24 ഇഞ്ച്) കവിയുന്നതുമാണ്.
ഗതാഗതം
മിക്കവാറും എല്ലാ പ്രധാനപ്പെട്ട ഇറാനിയൻ നഗരങ്ങളിൽ നിന്നോ അടുത്തുള്ള നഗരങ്ങളിൽനിന്നോ ഡെസ്ഫലിലേയ്ക്ക് ബസുകൾ ലഭ്യമാണ്. ട്രാൻസ്-ഇറാനിയൻ റെയിൽവേയുടെ തീവണ്ടികൾ അയൽപട്ടണമായ ആൻഡിമെഷ്കിലേക്ക് സർവീസ് നടത്തുന്നു.
അവലംബം
വർഗ്ഗം:ഇറാനിലെ നഗരങ്ങൾ
അസ്ലീപ്പ് ഇൻ ദി ഡീപ്പ്
1897-ൽ ഹെൻറി ഡബ്ല്യു. പെട്രി രചിച്ച് ആർതർ ജെ. ലാംബ് രചിച്ച ഗാനമാണ് "അസ്ലീപ്പ് ഇൻ ദി ഡീപ്പ്". ഗാനത്തിന്റെ അവസാനത്തിൽ ഒരു പല്ലവിക്ക് ശേഷം ഇതിന് പേരിട്ടിരിക്കുന്നു. "അസ്ലീപ്പ് ഇൻ ദി ഡീപ്" എന്ന പ്രയോഗം മുങ്ങിമരിച്ചവരെ സൂചിപ്പിക്കുന്നു. കടലിൽ ആയിരിക്കുമ്പോൾ അത്തരമൊരു വിധി നേരിട്ടവരെയാണ് വരികൾ സൂചിപ്പിക്കുന്നത്.
ജനപ്രിയ സംസ്കാരത്തിൽ
ഗാനത്തിന്റെ ഒരു ജർമ്മൻ പതിപ്പ് "ഡെസ് സീമാൻസ് ലോസ്" (നാവികന്റെ വിധി) എന്ന പേരിൽ മാർട്ടലിന്റെ വരികളിൽ രചിക്കപ്പെട്ടു.
പുറംകണ്ണികൾ
വർഗ്ഗം:ഇംഗ്ലീഷ് നാടൻ പാട്ടുകൾ
മുൽത്താനിലെ പ്രഹ്ലാദ്‌പുരി ക്ഷേത്രം
പാകിസ്താനിലെ പഞ്ചാബിലെ മുൽത്താനിലുള്ള ഒരു പുരാതന ഹിന്ദുക്ഷേത്രമാണ് പ്രഹ്ലാദ്‌പുരി ക്ഷേത്രം. പ്രഹ്ലാദന്റെ പേരാണ് ക്ഷേത്രത്തിന് നൽകിയിട്ടുള്ളത്. നരസിംഹമാണ് ക്ഷേത്രത്തിലെ ആരാധനാമൂർത്തി. ഇന്ന് ക്ഷേത്രം നശിച്ച നിലയിലാണ്. 1992-ൽ ഇന്ത്യയിൽ അയോദ്ധ്യയിലെ ബാബറി മസ്ജിദ് തകർത്തതിന് പകരം എന്ന നിലയ്ക്ക് മുസ്ലീം സംഘം ഈ ക്ഷേത്രം നശിപ്പിച്ചിരുന്നു.
ചരിത്രം
ഹിരണ്യകശിപുവിന്റെ മകനായ പ്രഹ്ലാദനാണ് ഇവിടെ പണ്ടുണ്ടായിരുന്ന ക്ഷേത്രം നിർമിച്ചതെന്നാണ് ഐതിഹ്യം. ഇദ്ദേഹം മുൽത്താനിലെ (കശ്യപപുരം) രാജാവായിരുന്നുവത്രേ. വിഷ്ണുവിന്റെ നരസിംഹാവതാരത്തിറ്റ്നെ ബഹുമാനാർത്ഥമാണ് ഈ ക്ഷേത്രം പണികഴിപ്പിക്കപ്പെട്ടത്. പ്രഹ്ലാദനെ സഹായിക്കുവാനായി ഒരു തൂണ് പിളർന്ന് പുറത്തുവന്ന നരസിംഹം ഹിരണ്യകശിപുവിനെ വധിച്ചു.
മുൽത്താൻ മുസ്ലീങ്ങൾ പിടിച്ചെടുത്തതിനു ശേഷം സൂര്യക്ഷേത്രം പോലെ പ്രഹ്ലാദപുരി ക്ഷേത്രവും നശിപ്പിക്കപ്പെട്ടു. സ്വത്തുക്കൾ നഷ്ടപ്പെട്ട പ്രഹ്ലാദപുരി ക്ഷേത്രം പത്തൊൻപതാം നൂറ്റാണ്ടോടെ ഒരു സാധാരണ ക്ഷേത്രമായി മാറി. മുൽത്താൻ കോട്ടയ്ക്കുള്ളിൽ ഒരു ഉയർന്ന സ്ഥലത്താണ് ക്ഷേത്രം സ്ഥിതി ചെയ്യുന്നത്. ഇതിനടുത്തായി ഹസ്രത്ത് ബഹാവുൾ ഹക് സകറിയയുടെ ശവകുടീരമുണ്ട്. പിന്നീട് ക്ഷേത്രത്തിനടുത്തായി ഒരു പള്ളി പണിയപ്പെട്ടു. 1810 -കളിൽ ഒരു വട്ടം ഈ ക്ഷേത്രം പുനർ നിർമ്മിക്കപ്പെട്ടു എന്ന് ഡോ. എ.എൻ. ഖാൻ സൂചിപ്പിക്കുന്നു. ഈ പ്രദേശം സിഖ് സാമ്രാജ്യത്തിന്റെ ഭരണത്തിൻ കീഴിലായിരുന്നപ്പോഴായിരുന്നു ഇത്. 1831-ൽ ക്ഷേത്രം സന്ദർശിച്ച അലക്സാണ്ടർ ബേൺസ് ക്ഷേത്രം ഉപേക്ഷിക്കപ്പെട്ട നിലയിലായിരുന്നുവെന്നും മേൽക്കൂര ഉണ്ടായിരുന്നില്ലെന്നും രേഖപ്പെടുത്തിയിട്ടുണ്ട്. 1849-ൽ ബ്രീട്ടിഷുകാർ മുൽ രാജിനെതിരായ നീക്കത്തിൽ മുൽത്താൻ കോട്ട ഉപരോധിക്കുകയുണ്ടായി. ഒരു ഷെൽ കോട്ടയ്ക്കകത്തെ വെടിമരുന്ന് ശാലയിലായിരുന്നു വീണത്. വെടിമരുന്ന് പൊട്ടിത്തെറിച്ച് ബഹാവുദ്ദീൻ സകറിയയുടെയും മക്കളുടേയും ശവകുടീരങ്ങളും പ്രഹ്ലാദ്പുരി ക്ഷേത്രവും ഒഴികെയുള്ള കോട്ടയ്ക്ക് വലിയ നാശനഷ്ടമുണ്ടായി. ചതുരാകൃതിയിലുള്ളതും ഇഷ്ടിക കൊണ്ട് നിർമിച്ചതുമായ ഒരു ക്ഷേത്രമാണിതെന്നായിരുന്നു 1853-ൽ ഇവിടം സന്ദർശിച്ച അലക്സാണ്ടർ കണ്ണിംഗ്‌ഹാം സൂചിപ്പിച്ചത്. മേൽക്കൂര താങ്ങാനായി മരം കൊണ്ടുള്ള തൂണുകളും ഉണ്ടായിരുന്നു. ഇപ്പോഴുള്ള ക്ഷേത്രം 1861-ൽ മഹന്ത് ബാവൽ റാം ദാസ് 11,000 രൂപ പൊതുജനങ്ങളിൽ നിന്ന് പിരിച്ചെടുത്ത് നിർമിച്ചതാണ്. 1881-ൽ ക്ഷേത്രം പുനർനിർമ്മിക്കുന്നതിനിടെ ശിഖരത്തിന്റെയും അടുത്തുള്ള ശവകുടീരത്തിന്റെയും ഉയരം സംബന്ധിച്ച് ഹിന്ദുക്കളും മുസ്ലീങ്ങളും തമ്മിൽ വലിയ തർക്കമുണ്ടായി. ഇതിനോടനുബന്ധിച്ച കലാപത്തിൽ 2 പള്ളികളും 22 ക്ഷേത്രങ്ങളും നശിപ്പിക്കപ്പെട്ടു. ബ്രിട്ടീഷ് ഗവണ്മെന്റ് കലാപം അടിച്ചമർത്താനായി ഒന്നും ചെയ്തില്ല. പ്രഹ്ലാദപുരി ക്ഷേത്രവും ഇക്കൂട്ടത്തിൽ നശിപ്പിക്കപ്പെട്ടു. സമ്പന്നരായിരുന്ന മുൽത്താനിലെ ഹിന്ദു സമൂഹം പെട്ടെന്നുതന്നെ ക്ഷേത്രം പുനർനിർമിച്ചു.
സർദാർ വല്ലഭഭായ് പട്ടേൽ ദേശീയ പോലീസ് അക്കാദമി
ഇന്ത്യയിലെ സിവിൽ സർവീസ് പരിശീലന സ്ഥാപനമാണ് സർദാർ വല്ലഭഭായ് പട്ടേൽ നാഷണൽ പോലീസ് അക്കാദമി (എസ്‌വി‌പി‌എൻ‌പി‌എ). ഇന്ത്യൻ പോലീസ് സർവീസ് (ഐ‌പി‌എസ്) ഉദ്യോഗസ്ഥരെ ഈ അക്കാദമി പരിശീലിപ്പിക്കുന്നു. തെലംഗാണ സംസ്ഥാനത്ത് ഹൈദരാബാദിൽ ആണ് അക്കാദമി സ്ഥിതിചെയ്യുന്നത്. ലഘുചിത്രം| 2015 ഒക്ടോബർ 23 ന് ഹൈദരാബാദിലെ സർദാർ വല്ലഭായ് പട്ടേൽ നാഷണൽ പോലീസ് അക്കാദമിയിൽ “ഇന്ത്യയുടെ സാമ്പത്തിക സ്ഥാപനങ്ങളെ പരിഷ്കരിക്കുന്നു” എന്ന വിഷയത്തിൽ മുപ്പതാമത് സർദാർ വല്ലഭഭായ് പട്ടേൽ സ്മാരക പ്രഭാഷണം നടത്തിയ [[ഭാരതീയ റിസർവ് ബാങ്ക്|റിസർവ് ബാങ്ക് ഗവർണർ ഡോ. രഘുറാം രാജൻ ]]
മുൽത്താനിലെ പ്രഹ്ലാദ്‌പുരി ക്ഷേത്രം
ചരിത്രം
1992-ൽ ഒരു ആൾക്കൂട്ടം ഈ ക്ഷേത്രം പൂർണ്ണമായി നശിപ്പിച്ചു. ബാബറി മസ്ജിദ് തകർത്തതിന്റെ പ്രതികാരമായിരുന്നു ഇത്.
സർദാർ വല്ലഭഭായ് പട്ടേൽ ദേശീയ പോലീസ് അക്കാദമി
ചരിത്രം
1948 സെപ്റ്റംബർ 15 ന് രാജസ്ഥാനിലെ മൗണ്ട് ആബുവിൽ സെൻട്രൽ പോലീസ് ട്രെയിനിംഗ് കോളേജായി (സിപിടിസി) അക്കാദമി ആരംഭിച്ചു. 1967 ൽ ഈ സ്ഥാപനത്തെ നാഷണൽ പോലീസ് അക്കാദമി (എൻ‌പി‌എ) എന്ന് പുനർനാമകരണം ചെയ്തു. പിന്നീട്, 1974 ൽ അഖിലേന്ത്യാ സർവീസുകൾ സൃഷ്ടിക്കുന്നതിനും ഐ‌പി‌എസ് ഉദ്യോഗസ്ഥരെ പരിശീലിപ്പിക്കുന്നതിനായി ഒരു പരിശീലന സ്ഥാപനം സ്ഥാപിക്കുന്നതിനും ഉത്തരവാദിയായ മുൻ ഇന്ത്യൻ ഉപപ്രധാനമന്ത്രിയായിരുന്ന സർദാർ വല്ലഭായ് പട്ടേലിന്റെ പേരിലേക്ക് ഇത് പുനർനാമകരണം ചെയ്തു. 1975 ൽ അക്കാദമി ഹൈദരാബാദിലെ നിലവിലെ സ്ഥലത്തേക്ക് മാറി.
മുൽത്താനിലെ പ്രഹ്ലാദ്‌പുരി ക്ഷേത്രം
പ്രാധാന്യം
പുരാതനമായ ക്ഷേത്രമാണിത്. പ്രഹ്ലാദൻ ക്ഷേത്രം നിർമിച്ചു എന്ന് കരുതുന്ന സ്ഥലത്തുതന്നെയാണ് ക്ഷേത്രം നിൽക്കുന്നതെന്നാൺ വിശ്വാസം. ഹോളികാ ദഹനം എന്ന ആചാരം ഇവിടെയാണ് ആരംഭിച്ചതെന്ന് ചിലർ വിശ്വസിക്കുന്നു.
സർദാർ വല്ലഭഭായ് പട്ടേൽ ദേശീയ പോലീസ് അക്കാദമി
കാമ്പസ്
ദേശീയ പോലീസ് അക്കാദമി (എൻ‌പി‌എ) സ്ഥിതി ചെയ്യുന്നത് ഹൈദരാബാദ് - ബാംഗ്ലൂർ ഹൈവേയിലാണ്. അക്കാദമി 277 ഏക്കറിൽ വ്യാപിച്ചു കിടക്കുന്നു.
മുൽത്താനിലെ പ്രഹ്ലാദ്‌പുരി ക്ഷേത്രം
നിലവിലെ സ്ഥിതി
1992-ലെ നശീകരണത്തിനു ശേഷം ക്ഷേത്രം അതേ സ്ഥിതിയിൽ തുടരുകയാണ്. 2006-ൽ ബഹാ-ഉദ്-ദിൻ സകറിയയുടെ ഉർസ് സമയത്ത് മന്ത്രി വുസു കർമ്മത്തിനുള്ള സൗകര്യങ്ങൾ നിർമ്മിക്കാൻ ഉത്തരവിറക്കി. 2008-ൽ ലങ്കാറിനുള്ള സൗകര്യങ്ങൾ ഒരുക്കിയതും ക്ഷേത്രത്തിലാണ്. ഇത് ഭരണഘടനാ വിരുദ്ധമാണെന്ന് ചില എൻ.ജി.ഒ.കൾ ആരോപിക്കുകയുണ്ടായി. ഒരു മുസ്ലീം നിർമിതിയും മറ്റൊരു മതത്തിന്റെ ആരാധനാലയത്തിനുള്ളിൽ സ്ഥാപിക്കാൻ പാടില്ല എന്ന വാദമാണ് ഇവർ ഉയർത്തിയത്. നിർമ്മാണപ്രവർത്തനങ്ങൾ കോടതി സ്റ്റേ ചെയ്യുകയുണ്ടായി.
സർദാർ വല്ലഭഭായ് പട്ടേൽ ദേശീയ പോലീസ് അക്കാദമി
പരിശീലനം
അഖിലേന്ത്യാ സിവിൽ സർവീസസ് പരീക്ഷയിലൂടെ തിരഞ്ഞെടുക്കപ്പെട്ട ഇന്ത്യൻ പോലീസ് സർവീസിലെ ഉദ്യോഗസ്ഥരെ ഇവിടെ പരിശീലിപ്പിക്കപ്പെടുന്നു. പരിശീലനം ലഭിച്ച ഉദ്യോഗസ്ഥരെ അതത് സംസ്ഥാനങ്ങളിലെ അസിസ്റ്റന്റ് പോലീസ് സൂപ്രണ്ട് (എ.എസ്.പി) ആയി നിയമിക്കും, അവരുടെ കീഴിൽ മറ്റ് പോലീസ് സേനയുടെ സബ് റാങ്കുകൾ പ്രവർത്തിക്കും. കോൺസ്റ്റബിൾമാർ, സബ് ഇൻസ്പെക്ടർമാർ, ഇൻസ്പെക്ടർമാർ, ഡെപ്യൂട്ടി പോലീസ് സൂപ്രണ്ട് തുടങ്ങിയ സബ് റാങ്കുകളുടെ നിയമനം ഓരോ സംസ്ഥാനത്തിന്റെയും പ്രത്യേകാവകാശമാണ്, അത് ചെയ്യുന്നത് അതത് സംസ്ഥാനങ്ങളുടെ  പോലീസ് ഡയറക്ടർ ജനറൽമാരാണ്. ഐ‌പി‌എസ് കേഡർ നിയന്ത്രിക്കുന്നത് ഭാരത സർക്കാരിന്റെ ആഭ്യന്തര മന്ത്രാലയമാണ്, ഐ പി എസ് കേഡറിലെ ഉദ്യോഗസ്ഥനെ ഇന്ത്യൻ രാഷ്ട്രപതിയുടെ ഉത്തരവിലൂടെ മാത്രമേ നിയമിക്കാനോ നീക്കംചെയ്യാനോ കഴിയൂ.
ലൂയിസ് ഐറിൻ മാർഷൽ
ലൂയിസ് ഐറിൻ കിംസെ മാർഷൽ (ജീവിതകാലം: മെയ് 9, 1873 – ജനുവരി 6, 1958) അമേരിക്കൻ ഐക്യനാടുകളുടെ ഇരുപത്തെട്ടാം വൈസ് പ്രസിഡൻറായിരുന്ന(1913 മുതൽ 1921 വരെ) തോമസ് ആർ. മാർഷലിൻറെ പത്നിയായിരുന്നു. തോമസ് മാർഷൽ ഇന്ത്യാനയുടെ ഗവർണറായിരു്ന കാലത്ത് (1909 – 1913) അവർ‌ ഇന്ത്യാനയുടെ പ്രഥമവനിതയായിരുന്നു.
സർദാർ വല്ലഭഭായ് പട്ടേൽ ദേശീയ പോലീസ് അക്കാദമി
പരിശീലനം
ഐ‌പി‌എസ് ഓഫീസർമാർക്കുള്ള അടിസ്ഥാന പരിശീലന കോഴ്സിന് പുറമെ, പോലീസ് സൂപ്രണ്ട്, ഡെപ്യൂട്ടി ഇൻസ്പെക്ടർ ജനറൽ, ഇന്ത്യൻ പോലീസ് സേവനത്തിലെ ഇൻസ്പെക്ടർ ജനറൽ തലങ്ങൾ എന്നിവയ്ക്കായി അക്കാദമി മൂന്ന് ഇൻ-സർവീസ് മാനേജ്മെന്റ് ഡവലപ്മെൻറ് പ്രോഗ്രാമുകൾ നടത്തുന്നു; രാജ്യത്തെ പോലീസ് പരിശീലന സ്ഥാപനങ്ങളിലെ പരിശീലകർക്കായി 'പരിശീലകരുടെ പരിശീലനം'; സംസ്ഥാന പോലീസ് സേവന ഓഫീസർമാർക്ക് ഐപിഎസ് ഇൻഡക്ഷൻ പരിശീലന കോഴ്സ്; കൂടാതെ എല്ലാ തലത്തിലുള്ള പോലീസ് ഓഫീസർമാർക്കും ഹ്രസ്വ വിഷയങ്ങളുള്ള തീമാറ്റിക് കോഴ്സുകൾ, സെമിനാറുകൾ, പ്രൊഫഷണൽ വിഷയങ്ങളെക്കുറിച്ചുള്ള വർക്ക് ഷോപ്പുകൾ എന്നിവ. വിദേശ പോലീസ് ഉദ്യോഗസ്ഥരും ഐആർ‌എസ് / ഐ‌എ‌എസ് / ഐ‌എഫ്‌എസ് / ജുഡീഷ്യറി / സി‌എ‌പി‌എഫ്, പൊതുമേഖലാ സ്ഥാപനങ്ങൾ, ദേശസാൽകൃത ബാങ്കുകൾ, ഇൻഷുറൻസ് കമ്പനികൾ എന്നിവയിലെ മറ്റ് ഉദ്യോഗസ്ഥരും കാലാകാലങ്ങളിൽ ഇവിടെ നടത്തുന്ന പ്രത്യേക കോഴ്സുകളിൽ പങ്കെടുക്കുന്നു. ഐ‌പി‌എസ് ഉദ്യോഗസ്ഥർക്ക് പോലീസ് വിഷയങ്ങളിൽ കോഴ്‌സുകൾ നടത്തുന്നതിന് അക്കാദമി ഒസ്മാനിയ സർവകലാശാലയുമായി അഫിലിയേറ്റ് ചെയ്തിട്ടുണ്ട്.
ലൂയിസ് ഐറിൻ മാർഷൽ
വർഗ്ഗം:1873-ൽ ജനിച്ചവർ വർഗ്ഗം:1958-ൽ മരിച്ചവർ
സർദാർ വല്ലഭഭായ് പട്ടേൽ ദേശീയ പോലീസ് അക്കാദമി
പ്രസിഡന്റ്സ് കളർ ബഹുമതി
ലഘുചിത്രം| സർദാർ വല്ലഭഭായ് പട്ടേൽ നാഷണൽ പോലീസ് അക്കാദമിയെക്കുറിച്ച് 2008ൽ പുറത്തിറക്കിയ സ്റ്റാമ്പ് 1988 സെപ്റ്റംബർ 15 ന് അക്കാദമിയുടെ 40-ാം വാർഷികത്തിൽ അക്കാദമിയുടെ മികച്ച നേട്ടങ്ങളും രാജ്യത്തിനുള്ള സേവനവും അംഗീകരിച്ചുകൊണ്ട് അക്കാദമിക്ക് പ്രസിഡന്റ്സ് കളർ ബഹുമതി ലഭിച്ചു.
സംഘടന
അക്കാദമി ഒരു പോലീസ് ഡയറക്ടർ ജനറൽ (3-സ്റ്റാർ റാങ്ക്) റാങ്കിലുള്ള ഒരു ഐപിഎസ് ഓഫീസറായ ഒരു  ഡയറക്ടറൂടെ, നേതൃത്വത്തിലാണ് പ്രവർത്തിക്കുന്നത്. ഡയറക്റ്ററെ സഹായിക്കാൻ ഇൻസ്പെക്ടർ ജനറൽ ഓഫ് പോലീസ് റാങ്കിലുള്ള 2 ജോയിന്റ് ഡയറക്ടറുമ്മാരും, ഡെപ്യൂട്ടി ഇൻസ്പെക്ടർ ജനറൽ പോലീസ് റാങ്കിലുള്ള 3 ഡെപ്യൂട്ടി ഡയറക്റ്ററമ്മാരും 20 അസിസ്റ്റന്റ് ഡയറക്ടർമാരും ഉണ്ട്.
അസിസ്റ്റന്റ് ഡയറക്ടർമാരിൽ സംസ്ഥാന കേഡർമാരിൽ നിന്നുള്ള പോലീസ് സൂപ്രണ്ട് പദവിയിലുള്ള 8 ഐപിഎസ് / സ്റ്റേറ്റ്ഓ പോലീസ് സർവീസ് ഓഫീസറമ്മാരുണ്ടാകും. അവരിൽ ഫോറൻസിക് സയന്റിസ്റ്റ്, ജുഡീഷ്യൽ സർവീസ് ഓഫീസർ, കമ്പ്യൂട്ടർ, വയർലെസ് എന്നിവർ സ്പെഷ്യലിസ്റ്റ് ഉൾപ്പെടുന്നു. മാനേജ്മെൻറ് പ്രൊഫസർമാർ, ബിഹേവിയറൽ സയൻസസ് റീഡർ, ടീച്ചിംഗ് മെത്തഡോളജിയിലെ റീഡർ, മെഡിക്കൽ ഓഫീസർമാർ, ജൂനിയർ സയന്റിഫിക് ഓഫീസർ, ഹിന്ദി ഇൻസ്ട്രക്ടർ, ഫോട്ടോഗ്രാഫിക് ഓഫീസർ, ചീഫ് ഡ്രിൽ ഇൻസ്ട്രക്ടർ എന്നിവരാണ് മറ്റ് അദ്ധ്യാപകർ. അഡ്മിനിസ്ട്രേറ്റീവ്, മിനിസ്റ്റീരിയൽ, മെഡിക്കൽ സ്റ്റാഫ്, മറ്റ് ഗ്രൂപ്പ് ഡി ജീവനക്കാർ എന്നിവരാണ് സപ്പോർട്ടിംഗ് സ്റ്റാഫിൽ ഉൾപ്പെടുന്നത്.
പുറം കണ്ണികൾ
വർഗ്ഗം:ഹൈദരാബാദ്
അൻജ നിഡ്രിൻഗാസ്
പുലിറ്റ്സർ പുരസ്‌കാരം നേടിയ ജർമൻ ഫോട്ടോഗ്രാഫറായിരുന്നു അൻജ നിഡ്രിൻഗാസ് (12 ഒക്ടോബർ 1965 – 4 ഏപ്രിൽ 2014). 2014 ലെ അഫ്ഗാനിസ്താൻ പ്രസിഡന്റ് തിരഞ്ഞെടുപ്പ് റിപ്പോർട്ട് ചെയ്യാനെത്തിയ ഇവർ സുരക്ഷാഉദ്യോഗസ്ഥന്റെ വെടിയേറ്റു മരിച്ചു.
ജീവിതരേഖ
ഇറാഖ് യുദ്ധസമയത്ത് പകർത്തിയ ചിത്രങ്ങൾ ശ്രദ്ധേയങ്ങളായിരുന്നു. ഇവയ്ക്ക് പുലിറ്റ്സർ പുരസ്‌കാരം ലഭിച്ചു. ഇന്റർനാഷണൽ വിമൻസ് മീഡിയ ഫൗണ്ടേഷന്റെ പുരസ്‌കാരവും നേടിയിട്ടുണ്ട്. ദീർഘകാലം അസോസിയേറ്റഡ് പ്രസ്സിന് വേണ്ടി പ്രവർത്തിച്ചു.
അവലംബം
വർഗ്ഗം:നിശ്ചലചിത്ര ഛായാഗ്രാഹകർ വർഗ്ഗം:പുലിറ്റ്സർ പുരസ്കാര ജേതാക്കൾ വർഗ്ഗം:1965-ൽ ജനിച്ചവർ വർഗ്ഗം:ഒക്ടോബർ 12-ന് ജനിച്ചവർ വർഗ്ഗം:2014-ൽ മരിച്ചവർ വർഗ്ഗം:ഏപ്രിൽ 4-ന് മരിച്ചവർ
മെർലിൻ ഫ്രഞ്ച്
റാഡിക്കൽ ഫെമിനിസ്റ്റായ അമേരിക്കൻ എഴുത്തുകാരിയായിരുന്നു മെർലിൻ ഫ്രഞ്ച് (മുമ്പ്, എഡ്വേർഡ്സ്) (ജീവിതകാലം, നവംബർ 21, 1929 - മെയ് 2, 2009).
ആദ്യകാല ജീവിതവും വിദ്യാഭ്യാസവും
ബ്രൂക്ലിനിൽ എഞ്ചിനീയറായ ഇ. ചാൾസ് എഡ്വേർഡ്സിന്റെയും ഡിപ്പാർട്ട്‌മെന്റ് സ്റ്റോർ ഗുമസ്തനായ ഇസബെൽ ഹാസ് എഡ്വേർഡിന്റെയും മകളായി മെർലിൻ ഫ്രഞ്ച് ജനിച്ചു. ചെറുപ്പത്തിൽ ഒരു പത്രപ്രവർത്തകയായിരുന്ന അവർ ഒരു അയൽപക്ക വാർത്താക്കുറിപ്പ് എഴുതി. അവർ പിയാനോ വായിക്കുകയും ഒരു സംഗീതസംവിധായികയാകാൻ ആഗ്രഹിക്കുകയും ചെയ്തു. 1951 ൽ ഹോഫ്സ്ട്രാ യൂണിവേഴ്സിറ്റിയിൽ നിന്ന് (അന്നത്തെ ഹോഫ്സ്ട്ര കോളേജ്) തത്ത്വചിന്തയിലും ഇംഗ്ലീഷ് സാഹിത്യത്തിലും ബിരുദം നേടി. മെർലിൻ എഡ്വേർഡ്സ് 1950 ൽ റോബർട്ട് എം. ഫ്രഞ്ച് ജൂനിയറെ വിവാഹം കഴിച്ചു. ലോ സ്കൂളിൽ പഠിക്കുമ്പോൾ അദ്ദേഹത്തെ പിന്തുണച്ചു. ദമ്പതികൾക്ക് രണ്ട് മക്കളുണ്ടായിരുന്നു. ഫ്രഞ്ച് 1964 ൽ ഹോഫ്സ്ട്രാ യൂണിവേഴ്സിറ്റിയിൽ നിന്ന് ഇംഗ്ലീഷിൽ ബിരുദാനന്തര ബിരുദവും നേടി. 1967 ൽ റോബർട്ട് ഫ്രഞ്ച് വിവാഹമോചനം നേടി. തുടർന്ന് ഹാർവാർഡ് സർവകലാശാലയിൽ നിന്ന് ഡോക്ടറേറ്റും 1972 ൽ പിഎച്ച്ഡിയും നേടി.
പഠിപ്പിക്കൽ
1964 മുതൽ 1968 വരെ ഹോഫ്‌സ്ട്രായിൽ ഇംഗ്ലീഷ് ഇൻസ്ട്രക്ടറായിരുന്നു. കൂടാതെ 1972 മുതൽ 1976 വരെ മസാച്യുസെറ്റ്‌സിലെ വോർസെസ്റ്ററിലെ ഹോളി ക്രോസ് കോളേജിൽ ഇംഗ്ലീഷ് അസിസ്റ്റന്റ് പ്രൊഫസറായിരുന്നു.
രാഷ്ട്രീയ കാഴ്ചപ്പാടുകളും രചനകളും
അവരുടെ കൃതികളിൽ, സ്ത്രീകളുടെ അടിച്ചമർത്തൽ പുരുഷ മേധാവിത്വമുള്ള ആഗോള സംസ്കാരത്തിന്റെ ആന്തരിക ഭാഗമാണെന്ന് ഫ്രഞ്ചു പറഞ്ഞു. ഉദാഹരണത്തിന്, അവരുടെ ആദ്യത്തെ നോൺ-ഫിക്ഷൻ കൃതികളിലൊന്ന്, ബിയോണ്ട് പവർ: ഓൺ വിമൻ, മെൻ ആൻഡ് മോറൽസ് (1985), അതിൽ ആദ്യകാല മാട്രിഫോക്കൽ സമൂഹങ്ങൾ മുതൽ സ്ത്രീകളുടെയും പുരുഷന്മാരുടെയും ജീവിതത്തിലേക്ക് ലിംഗ ബന്ധങ്ങളുടെ ചരിത്രം കണ്ടെത്തുകയും പുരുഷാധിപത്യത്തിന്റെ യുഗം വിശകലനം ചെയ്യുകയും ചെയ്യുന്നു. രണ്ടാം ലോകമഹായുദ്ധാനന്തര കാലഘട്ടത്തിൽ വിവാഹിതരായ സ്ത്രീകളുടെ പ്രതീക്ഷകളുമായി ഫ്രഞ്ച് പ്രശ്‌നമുണ്ടാക്കുകയും തനിക്ക് ചുറ്റും കണ്ട പുരുഷാധിപത്യ സമൂഹത്തെ അപകീർത്തിപ്പെടുത്തുന്ന ലിംഗപരമായ പ്രശ്‌നങ്ങളിൽ വിവാദമാണെങ്കിൽ, ഒരു മുൻനിര അഭിപ്രായക്കാരനായി മാറുകയും ചെയ്തു. “പാശ്ചാത്യ നാഗരികതയുടെ മുഴുവൻ സാമൂഹികവും സാമ്പത്തികവുമായ ഘടനയെ മാറ്റി അതിനെ ഒരു ഫെമിനിസ്റ്റ് ലോകമാക്കുക എന്നതാണ് എന്റെ ജീവിത ലക്ഷ്യം,” അവൾ ഒരിക്കൽ പ്രഖ്യാപിച്ചു.
ഫ്രഞ്ചിന്റെ ആദ്യത്തേതും അറിയപ്പെടുന്നതുമായ നോവൽ, ദി വിമൻസ് റൂം (1977), 1950 കളിലും 1960 കളിലും അമേരിക്കയിലെ മിറയുടെയും അവളുടെ സുഹൃത്തുക്കളുടെയും ജീവിതം പിന്തുടരുന്നു, ഒരു തീവ്രവാദ റാഡിക്കൽ ഫെമിനിസ്റ്റ് വാൾ ഉൾപ്പെടെ. ഈ കാലഘട്ടത്തിലെ സ്ത്രീകളുടെ ജീവിതത്തിന്റെ വിശദാംശങ്ങളും അമേരിക്കയിലെ ഈ കാലഘട്ടത്തിലെ ഫെമിനിസ്റ്റ് പ്രസ്ഥാനവും നോവൽ ചിത്രീകരിക്കുന്നു. പുസ്‌തകത്തിന്റെ ഒരു ഘട്ടത്തിൽ, അവളുടെ സുഹൃത്ത് മീരയുടെ എതിർപ്പിന്റെ പേരിൽ വാൽ എന്ന കഥാപാത്രം അങ്ങേയറ്റം ദേഷ്യത്തോടെ പ്രഖ്യാപിക്കുന്നു, "എല്ലാ പുരുഷന്മാരും ബലാത്സംഗം ചെയ്യുന്നവരാണ്, അത്രമാത്രം അവർ ഞങ്ങളെ ബലാത്സംഗം ചെയ്യുന്നു, അവരുടെ കണ്ണുകൾ, അവരുടെ നിയമങ്ങൾ, അവരുടെ നിയമങ്ങൾ. "[ ഇത് അവളുടെ സ്വന്തം വിശ്വാസങ്ങളല്ലെന്ന് ഫ്രെഞ്ച് മറ്റൊരിടത്ത് വ്യക്തമാക്കിയിട്ടുണ്ട്, എന്നാൽ റാഡിക്കൽ ഫെമിനിസത്തിന്റെ വിമർശകർ പലപ്പോഴും ഈ വീക്ഷണം ഫ്രഞ്ചിന്റെ തന്നെയാണെന്ന് ആരോപിക്കുന്നു, ഉദ്ധരണി ഒരു നോവലിലെ നിരവധി സാങ്കൽപ്പിക കഥാപാത്രങ്ങളിൽ നിന്ന് എടുത്തതാണെന്ന് ശ്രദ്ധിക്കാതെ തന്നെ. .    സ്ത്രീകളുടെ മുറി 20 ദശലക്ഷത്തിലധികം കോപ്പികൾ വിറ്റു, 20 ലധികം ഭാഷകളിലേക്ക് വിവർത്തനം ചെയ്യപ്പെട്ടു സ്ത്രീകളുടെ അവകാശങ്ങളെ ചുറ്റിപ്പറ്റിയുള്ള ചർച്ചയിൽ പുസ്തകം ചെലുത്തിയ സ്വാധീനത്തെ റാൽഫ് എലിസന്റെ ഇൻവിസിബിൾ മാൻ (1952) 25 വർഷം മുമ്പ് വംശീയ സമത്വത്തിൽ ചെലുത്തിയ സ്വാധീനവുമായി അടുത്ത സുഹൃത്തായ ഗ്ലോറിയ സ്റ്റെയ്‌നെം താരതമ്യം ചെയ്തു.
പുറംകണ്ണികൾ
വർഗ്ഗം:1929-ൽ ജനിച്ചവർ വർഗ്ഗം:2009-ൽ മരിച്ചവർ വർഗ്ഗം:അമേരിക്കൻ വനിതാ നോവലിസ്റ്റുകൾ
ഡോറ ലഷ്
ചെള്ളുപനി രോഗത്തിന് വാക്സിൻ വികസിപ്പിക്കാൻ ശ്രമിക്കുന്നതിനിടെ മാരകമായ ചെള്ളുപനി അണുക്കളുള്ള സൂചി അബദ്ധത്തിൽ വിരലിൽ കുത്തിയതിനെ തുടർന്ന് രോഗബാധിതയായി മരണമടഞ്ഞ ഓസ്ട്രേലിയൻ ബാക്ടീരിയോളജിസ്റ്റായിരുന്നു ഡോറ മേരി ലഷ് (31 ജൂലൈ 1910 - 20 മെയ് 1943).
മുൻകാലജീവിതം
ഗുമസ്തനായ ജോൺ ഫുള്ളർട്ടൺ ലഷിന്റെയും ഭാര്യ ഡോറ എമ്മ ലൂയിസയുടെയും മകളായി 1910 ജൂലൈ 31 ന് വിക്ടോറിയയിലെ ഹത്തോൺ എന്ന സ്ഥലത്താണ് ലഷ് ജനിച്ചത്. അവർക്ക് രണ്ട് സഹോദരന്മാരുണ്ടായിരുന്നു, അവർ രണ്ടാം ലോകമഹായുദ്ധസമയത്ത് രണ്ടാം എ.ഐ.എഫിലും RAAF ലും ഓഫീസർമാരായിരുന്നു. ഫിന്റോണ ഗേൾസ് സ്കൂളിൽ നിന്ന് പ്രാഥമിക വിദ്യാഭ്യാസം പൂർത്തിയാക്കിയ ലഷ് മെൽബൺ സർവകലാശാലയിൽ നിന്ന് 1932 ൽ ബി.എസ്സിസിയും  1934 ൽ എംഎസ്‌സിയും നേടി. കായിക രംഗത്തും സജീവമായിരുന്ന അവർ, മെൽബൺ സർവകലാശാലയിലെ വനിതാ ബാസ്‌ക്കറ്റ്ബോൾ ടീമിലേക്ക് തിരഞ്ഞെടുക്കപ്പെട്ടിട്ടുണ്ട്.
ഗവേഷണം
1939 മുതൽ ലണ്ടനിലെ നാഷണൽ ഇൻസ്റ്റിറ്റ്യൂട്ട് ഫോർ മെഡിക്കൽ റിസർച്ചിൽ ജോലി ചെയ്ത ഡോറ ലഷ് പിന്നീട് ഓസ്ട്രേലിയയിലേക്ക് മടങ്ങി. ഇൻഫ്ലുവൻസ വൈറസിനെക്കുറിച്ചുള്ള അവരുടെ പ്രവർത്തനങ്ങൾ 1940-കളിൽ വളരെയധികം പ്രശംസിക്കപ്പെട്ടിട്ടുണ്ട്. 1942 ൽ മെൽബണിലെ വാൾട്ടർ ആന്റ് എലിസ ഹാൾ ഇൻസ്റ്റിറ്റ്യൂട്ട് ഓഫ് മെഡിക്കൽ റിസർച്ചിൽ ഫ്രാങ്ക് മക്ഫാർലെയ്ൻ ബർനെറ്റിനൊപ്പം സ്‌ക്രബ് ടൈഫസ് വാക്സിൻ വികസന പ്രൊജക്റ്റിൽ ജോലി ചെയ്തു, രണ്ടാം ലോകമഹായുദ്ധകാലത്ത് ന്യൂ ഗിനിയ കാമ്പെയ്‌നിൽ വനങ്ങളിൽ യുദ്ധത്തിൽ ഏർപ്പെട്ടിരിക്കുന്ന ഓസ്‌ട്രേലിയൻ സൈനികർക്ക് സ്‌ക്രബ് ടൈഫസ് ഒരു ഗുരുതരമായ ആരോഗ്യ പ്രശ്നമായിരുന്നു.
മരണം
1943 ഏപ്രിൽ 27 ന്, പരീക്ഷണത്തിൻ്റെ ഭാഗമായി എലിയെ കുത്തിവയ്ക്കുന്നതിനിടയിൽ സ്‌ക്രബ് ടൈഫസ് അണുക്കൾ അടങ്ങിയ സൂചി അബദ്ധത്തിൽ സ്വന്തം വിരലിൽ കുത്തി. മാരകമായ ഈ രോഗത്തിന് ഫലപ്രദമായ ചികിത്സ ആ സമയത്ത് ഉണ്ടായിരുന്നില്ല. മൂന്നാഴ്ച്ചയ്ക്ക് ശേഷം 1943 മെയ് 20 ന് അവർ മരിച്ചു. മരണത്തിന് മുമ്പ് വാക്സിൻ ഗവേഷണത്തിനായി തൻ്റെ രക്തസാമ്പിളുകൾ എടുക്കണമെന്ന് അവർ നിർബന്ധിച്ചിരുന്നു. നിർഭാഗ്യവശാൽ, ഗവേഷകർക്ക് അതുപയോഗിച്ച് തൃപ്തികരമായ വാക്സിൻ വികസിപ്പിക്കാൻ കഴിഞ്ഞില്ല.
1943 മെയ് 22 ന് സ്പ്രിംഗ്വാലെ ശ്മശാനത്തിൽ ലഷിനെ അടക്കം ചെയ്തു. മരണശേഷം വാൾട്ടർ, എലിസ ഹാൾ ഇൻസ്റ്റിറ്റ്യൂട്ട് എന്നിവിടങ്ങളിൽ അവർ ജോലി ചെയ്തിരുന്ന ലബോറട്ടറിക്ക് പുറത്ത് അവരുടെ ഓർമ്മക്കായി സ്മാരക ഫലകം സ്ഥാപിച്ചു.
ലെഗസി
നാഷണൽ ഹെൽത്ത് ആൻഡ് മെഡിക്കൽ റിസർച്ച് കൗൺസിൽ ഇപ്പോൾ ലഷിൻ്റെ ബഹുമാനാർത്ഥം ബിരുദാനന്തര സ്കോളർഷിപ്പുകൾ നൽകുന്നു.
അവരോടുള്ള ബഹുമാനാർത്ഥം കാൻ‌ബെറ നഗരപ്രാന്തമായ ചിഷോമിലെ ലഷ് പ്ലേസിന് അവരുടെ പേര് നൽകി.
പുറം കണ്ണികൾ
വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ വർഗ്ഗം:1943-ൽ മരിച്ചവർ വർഗ്ഗം:1910-ൽ ജനിച്ചവർ
പിപ്പലാന്തസ്
എറിയോക്കോളേസീ എന്ന സസ്യ കുടുംബത്തിലെ ഒരു ജനുസ്സ് ആണ് പിപ്പലാന്തസ്. ഏകദേശം 300 സ്പീഷിസുകൾ ഈ ജീനസിൽ ഉണ്ട്. ആഫ്രിക്കയിലെയും ദക്ഷിണ അമേരിക്കയിലെയും ഉഷ്ണമേഖലാപ്രദേശങ്ങളിൽ ഈ ജനുസ്സ് കാണപ്പെടുന്നു. ജപ്പാനിലും മഡഗാസ്കറിലും ചില വകഭേദങ്ങൾ കാണുന്നുണ്ട്. ആക്റ്റിനോസെഫാലസ് എന്ന ജീനസ് ഈ ജീനസ്സിൽ നിന്നും വേർപെടുത്തിയതാണ്.
കൂടുതൽ വായനയ്ക്ക്
വർഗ്ഗം:എറിയോക്കോളേസീ വർഗ്ഗം:സസ്യജനുസുകൾ വർഗ്ഗം:തെക്കേ അമേരിക്കയിലെ സസ്യജാലം
കെ.കെ. ബാലകൃഷ്ണൻ
കേരളത്തിലെ മുൻമന്ത്രിയും കോൺഗ്രസ് നേതാവുമായിരുന്നു '''കെ.കെ. ബാലകൃഷ്ണൻ'''. ചാലക്കുടി, ചേലക്കര, തൃത്താല, വൈക്കം, മണ്ഡലങ്ങളിൽ നിന്നും നിയമസഭാ തെരഞ്ഞെടുപ്പിൽ വിജയിച്ചിട്ടുണ്ട്. ഹരിജനക്ഷേമം, ജലസേചനം, ഗതാഗതം, ദേവസ്വം എന്നീ വകുപ്പുകളുടെ മന്ത്രിയായിരുന്നു. 1927 ജൂൺ 20-ന് ജനിച്ചു. 2000 ആഗസ്റ്റ് 31-ന് മരണം. പി.സി. രുക്മിണിയായിരുന്നു ഭാര്യ. ഷീല, രേണുക, ഗീത, ശശികുമാർ, ലീന എന്നിവർ മക്കളാണ്.
കുടുംബം
പരേതയായ പി. സി. രുക്മിണിയാണ് ബാലകൃഷ്ണന്റെ ഭാര്യ. ഇവർക്ക് അഞ്ചുമക്കളുണ്ട്.
അവലംബം
വർഗ്ഗം:ജൂൺ 20-ന് ജനിച്ചവർ വർഗ്ഗം:1927-ൽ ജനിച്ചവർ വർഗ്ഗം:ഓഗസ്റ്റ് 31-ന് മരിച്ചവർ വർഗ്ഗം:2000-കളിൽ മരിച്ചവർ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:തിരു-കൊച്ചി നിയമസഭാംഗങ്ങൾ വർഗ്ഗം:രണ്ടാം കേരള നിയമസഭാംഗങ്ങൾ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ വർഗ്ഗം:നാലാം കേരള നിയമസഭാംഗങ്ങൾ വർഗ്ഗം:അഞ്ചാം കേരള നിയമസഭയിലെ മന്ത്രിമാർ വർഗ്ഗം:ആറാം കേരള നിയമസഭാംഗങ്ങൾ വർഗ്ഗം:ഏഴാം കേരള നിയമസഭയിലെ മന്ത്രിമാർ വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:കേരളത്തിലെ ഗതാഗതവകുപ്പ് മന്ത്രിമാർ വർഗ്ഗം:കേരളത്തിലെ ജലവിഭവവകുപ്പ് മന്ത്രിമാർ വർഗ്ഗം:കേരളത്തിലെ പിന്നോക്കക്ഷേമവകുപ്പ് മന്ത്രിമാർ വർഗ്ഗം:കേരളത്തിലെ ദേവസ്വം ബോർഡ് വകുപ്പ് മന്ത്രിമാർ
ജോയ്‌സ് അനിമ മിസ അമോഹ്
ഒരു ഘാന നടിയും നാടകകൃത്തും സംവിധായികയുമാണ് ജോയ്‌സ് അനിമ മിസ അമോഹ്.
കരിയർ
അവർ ബിബിസി അവാർഡ് നേടിയ നാടകകൃത്താണ്. ക്വാവ് അൻസയുടെ 'ലവ് ബ്രൂഡ് ഇൻ ആഫ്രിക്കൻ പോട്ട്', 'ഹെറിറ്റേജ് ആഫ്രിക്ക, ആഡംസ് ആപ്പിൾസ് എന്നിവയിലും സഹസംവിധായകനായ "വോഗ്ബ ജാക്ക" സ്റ്റേജ് പ്ലേയിലും അവർ ഒരു വേഷം ചെയ്തു. ദി ബറൽ ഓഫ് കോജോയിൽ അവർ നാനയായി അഭിനയിച്ചു. അവർ സഫയർ ഘാന എന്ന മീഡിയ ആൻഡ് ആർട്ട്സ് കമ്പനിയുടെ ജനറൽ മാനേജരാണ്.
അഡ്വോവ സ്മാർട്ട്
ഷോബിസിൽ "അഡ്വോവ സ്മാർട്ട്" എന്നറിയപ്പെടുന്ന ഒരു ഘാന നടിയാണ് ബെലിൻഡ നാ ഓടെ ഓകു (ജനനം ഒക്ടോബർ 5, 1970). ഘാനയിലെ അക്രയുടെ പ്രാന്തപ്രദേശമായ അബോസി ഒകായിയിലാണ് അവർ ജനിച്ചത്. അഡ്വോവ പതിറ്റാണ്ടുകളായി നിരവധി സിനിമകളിലും നാടക എപ്പിസോഡുകളിലും അഭിനയിച്ചിട്ടുണ്ട്. 1980 മുതൽ 2000 വർഷം വരെയും അതിനുശേഷവും അകാൻ നാടകത്തിന്റെ പ്രതാപകാലത്ത് അവർ വളരെ ജനപ്രിയമുള്ള നടിയായിരുന്നു. നിരവധി മ്യൂസിക് വീഡിയോകളിലും അവർ അഭിനയിച്ചിട്ടുണ്ട്. 80-കളിലും 90-കളിലും GTV-യിൽ സംപ്രേഷണം ചെയ്ത ദീർഘകാല അകാൻ നാടക പരമ്പരയായ "ഒബ്ര" (ലൈഫ്) യുടെ അഭിനേതാക്കളായി അഡ്വോവ ശ്രദ്ധേയയായി.
അഡ്വോവ അക്രയിലെ തെരുവുകളിലൂടെ വിവിധ ഉപഭോഗവസ്തുക്കളുടെ കച്ചവടക്കാരിയായി ആരംഭിച്ചു. തുടർന്ന്, അവർ അക്രയിലെ കനേഷി മാർക്കറ്റിൽ മൊബൈൽ പെഡിക്യൂർ, മാനിക്യൂർ സേവനങ്ങൾ നൽകാൻ തുടങ്ങി. അവരുടെ നൃത്തവും അഭിനയ വൈദഗ്ധ്യവും ആന്റി റോസ് (ഒബി അബെരേവ) എന്ന് വിളിക്കപ്പെടുന്ന ഒരു സ്ത്രീ ശ്രദ്ധിച്ചു. അഡ്വോവയുടെ കഴിവുകൾ ശുദ്ധീകരിക്കുന്നതിനായി അവളെ "7" ഫെയിം ഗ്രേസ് ഒമാബോയെ പരിചയപ്പെടുത്തി. ഗ്രേസ് ഒമാബോയാണ് അഡ്വോവയെ കരിയറിന്റെ ആദ്യ നാളുകളിൽ പിന്തുണച്ചത്. നൃത്ത സ്റ്റേജ് പെർഫോമൻസ് വൈദഗ്ധ്യം മെച്ചപ്പെടുത്തുന്നതിനായി അവർ ഒരു ജനപ്രിയ നൃത്ത വിദ്യാലയത്തിൽ അഡ്വോവയെ ചേർത്തു. ഗ്രേസ് ഒമാബോ നിരവധി പതിറ്റാണ്ടുകളായി അഡ്വോവയുടെ ഉപദേശകയും ദത്തെടുത്ത അമ്മയുമായി തുടർന്നു. ഒബ്രയുടെ കാലത്ത് 20 വർഷത്തിലേറെയായി ഇരുവരും ഒരുമിച്ച് താമസിച്ചു. ഇന്നുവരെ അടുത്ത സുഹൃത്തുക്കളായി തുടരുന്നു. ഒബ്രയിൽ, ഇരുവരും പലപ്പോഴും അമ്മയായും മകളായും അഭിനയിച്ചു.
ഒബ്രയിൽ, ഡേവിഡ് ഡോണ്ടോ (ഘാനമാൻ), ഗ്രേസ് ഒമാബോ (മാമേ ഡോക്കോണോ), ജോ ഐസൺ (സ്റ്റേഷൻ മാസ്റ്റർ), ഈസി കോം, റെവ പ്രിൻസ് യാവ്സൺ (വാക്കിയെ), ചാൾസ് അമാൻക്വ ആംപോഫോ, ജോജോ മിൽസ് റോബർട്ട്‌സൺ (യൂഫി) റിച്ചാർഡ് ക്വാമെ അഗ്യേമാൻ (ഒഡോംപോ), ലില്ലി അമേയാവ് (നാനാ യാ), സി.കെ ബോട്ടെങ് (ക്വാം അഹെ), ചാൾസ് അഡുമുവ, എംറി ബ്രൗൺ, അബാങ്ക്വ ഡുവോഡു, തുടങ്ങി നിരവധി പേരോടൊപ്പം അഡ്വോവ അഭിനയിച്ചു. പിന്നീടുള്ള വർഷങ്ങളിൽ, ഒടുവിൽ ഒബ്രയിൽ നിന്ന് പിൻവാങ്ങിയപ്പോൾ, ടിവി 3-യിൽ അവതരിപ്പിച്ച മറ്റൊരു കോമിക് അകാൻ നാടക പരമ്പരയായ "എഫി വുറ" (ലാൻഡ് ലോർഡ്) യിൽ അഡ്വോവ ചേർന്നു. അവരുടെ അഭിനയ ജീവിതത്തിലുടനീളം, അദ്വോവ അവരുടെ ഉയരക്കുറവ് കാരണം കുട്ടിയായോ പെൺകുട്ടിയായോ ടൈപ്പ്കാസ്റ്റ് ചെയ്യപ്പെടാറുണ്ട്. സാമാന്യം ശരാശരി മുകൾഭാഗവും താഴത്തെ ചെറിയ ശരീരവും കൈകാലുകളും ഉള്ള അവർ ജനിതക കുള്ളനാൽ കഷ്ടപ്പെട്ടു. എന്നിരുന്നാലും, ഈ ശാരീരിക പരിമിതികൾ സ്ക്രീനിലും യഥാർത്ഥ ജീവിതത്തിലും അവരുടെ വ്യക്തിത്വത്തെയും കഴിവുകളെയും കുറച്ചില്ല. നടിയുടെ ശ്രദ്ധേയമായ ഒരു ഗുണം അവരുടെ ചടുലമായ വ്യക്തിത്വമാണ്. അവർ അങ്ങേയറ്റം ചലനശേഷിയുള്ളവളും അവരുടെ കാലുകൾ വേഗതയുള്ളവളുമാണ്. അവർ എപ്പോഴും സ്‌റ്റൈലിഷ് രൂപത്തിലും പോസിറ്റീവ് പെരുമാറ്റത്തിലും സ്‌മാർട്ടായി വസ്ത്രം ധരിക്കുന്നു.
അഡ്വോവ സ്‌മാർട്ടിന് അടിസ്ഥാന വിദ്യാഭ്യാസം പൂർത്തിയാക്കാൻ കഴിഞ്ഞില്ല, കാരണം അവരുടെ സഹപാഠികൾ അവരുടെ ഉയരത്തെക്കുറിച്ച് കളിയാക്കുകയും അവരിൽ മിക്കവരേക്കാളും താരതമ്യേന ചെറുതായതിനാൽ അവളെ കയ്യേറ്റം ചെയ്യുകകയും ചെയ്തു. അവരുടെ ജീവിതകാലത്തെ ഖേദങ്ങളിലൊന്ന് അവർ സമ്മർദ്ദത്തിന് വഴങ്ങി സ്കൂൾ വിട്ടുപോയതാണ്. ഔപചാരിക വിദ്യാഭ്യാസം നേടാൻ അവർക്ക് കഴിഞ്ഞില്ലെങ്കിലും അവർക്ക് ഇപ്പോഴും ഇംഗ്ലീഷിൽ വാചാലമായി സംസാരിക്കാൻ കഴിയും. താൻ അഭിനയിച്ച ചില സിനിമകളിലും നാടക എപ്പിസോഡുകളിലും അവർ ഇംഗ്ലീഷിൽ തിരക്കഥാകൃത്തായി വരികൾ നൽകിയിട്ടുണ്ട്. പല അഭിമുഖങ്ങളിലും, വിദ്യാസമ്പന്നരായ കുടുംബാംഗങ്ങളുമായും സുഹൃത്തുക്കളുമായും സഹകരിച്ചാണ് താൻ ഇംഗ്ലീഷ് സംസാരിക്കാൻ പഠിച്ചതെന്ന് അവർ വെളിപ്പെടുത്തിയിട്ടുണ്ട്. കൂടാതെ, അവർ ഗായും ട്വിയും നന്നായി സംസാരിക്കുന്നു. അവരുടെ ചടുലതയും ബുദ്ധിശക്തിയും പെട്ടെന്നുള്ള ചിന്തയും കാരണം ചെറുപ്പം മുതലേ അവർ "അഡ്വോവ സ്മാർട്ട്" എന്ന പേര് നേടി. അവരുടെ ശാരീരിക പരിമിതികൾ പലപ്പോഴും സിനിമകളിലും നാടക പ്രകടനങ്ങളിലും നർമ്മ വിഷയമായി ഉപയോഗിച്ചു.
മുൻകാലജീവിതം
അക്രയിലെ അബോസി ഒകായിൽ മിസ്റ്റർ, മിസ്സിസ് ഒകു ദമ്പതികൾക്ക് അഡ്വോവ സ്മാർട്ട് ജനിച്ചു. അവരുടെ അമ്മാവൻ ഡാൻ ഓക്കുവിന്റെ പിന്തുണയോടെ അവരുടെ മുത്തശ്ശിയാണ് (പരേതയായ സിസിലിയ ക്വയെ) അവളെ വളർത്തിയത്. ഘാനയിലെ സമൂഹത്തിലെ കുള്ളന്മാരും മറ്റ് തരത്തിലുള്ള വൈകല്യങ്ങളുമുള്ള സാമൂഹിക കളങ്കം നിമിത്തം അഡ്വോവയ്ക്ക് കഠിനമായ കുട്ടിക്കാലമായിരുന്നു. എന്നിരുന്നാലും, നാടകരംഗത്തെ നിർമ്മാതാക്കളുടെയും സംവിധായകരുടെയും ശ്രദ്ധയിൽപ്പെട്ടപ്പോൾ അവരുടെ ജനിതക ദൗർഭാഗ്യവും ഒരു അനുഗ്രഹമായി മാറി. അവരുടെ സാമൂഹികവും തൊഴിൽപരവുമായ ജീവിതത്തിൽ, അഡ്വോവ പലപ്പോഴും അവരുടെ വൈകല്യത്തെക്കുറിച്ച് തമാശ പറഞ്ഞുകൊണ്ട് അന്തരീക്ഷം ലഘൂകരിക്കാൻ ശ്രമിക്കുന്നു. സ്വന്തം ശാരീരിക വൈകല്യങ്ങൾക്കപ്പുറത്തേക്ക് നോക്കാനും ജീവിതത്തെക്കുറിച്ച് നല്ല വീക്ഷണം നിലനിർത്താനുമുള്ള ഈ അവിശ്വസനീയമായ കഴിവ് അവർ നിരവധി സുഹൃത്തുക്കളെ നേടി.
കരിയർ
അഡ്വോവ സ്മാർട്ട് കഴിഞ്ഞ ദശകങ്ങളിൽ വിവിധ സിനിമകളിൽ അഭിനയിക്കുകയും ഫീച്ചർ ചെയ്യുകയും ചെയ്തിട്ടുണ്ട്.
അലെജാന്ദ്ര ബറോസ്
വർഗ്ഗം:മെക്സിക്കൻ സിനിമാ നടിമാർ വർഗ്ഗം:1971-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ജാതിലക്ഷണം
ജാതിനിഷേധത്തിന്റെ സന്ദേശം ഉൾക്കൊള്ളുന്ന ശ്രീനാരായണഗുരുവിന്റെ ഒരു രചനയാണ് ജാതിലക്ഷണം. 1914 ലാണ് ഇത് രചിച്ചത്. പത്തു പദ്യങ്ങളുള്ള ഈ കൃതിയിലാണ് ഗുരു തന്റെ ജാതിനിഷേധമെന്ന സന്ദേശം വിശദീകരിക്കുന്നത്
'ഒരു ജാതി ഒരു മതം ഒരു ദൈവം ' എന്ന ഗുരുവിൻറെ ആപ്തവാക്യം 'ജാതി മീമാംസ' എന്ന കൃതിയിലേതാണ്.
അവലംബം
വർഗ്ഗം:ശ്രീനാരായണഗുരുവിന്റെ കൃതികൾ
എലിയാൻ വോഗൽ-പോൾസ്കി
എലിയാൻ വോഗൽ-പോൾസ്കി (ജീവിതകാലം: 5 ജൂലൈ 1926 - 13 നവംബർ 2015) ഒരു ബെൽജിയൻ അഭിഭാഷകയും ഫെമിനിസ്റ്റുമായിരുന്നു.
ജീവിതരേഖ
മാതാപിതാക്കളുടെ രണ്ട് പെൺമക്കളിൽ ഒരാളായി 1926 ജൂലൈ 5 ന് ഗെന്റിലാണ് എലിയാൻ വോഗൽ-പോൾസ്കി ജനിച്ചത്. ഒന്നാം ലോക മഹായുദ്ധാനന്തരം ബെൽജിയത്തിലേക്ക് കുടിയേറിയ റഷ്യൻ ജൂതന്മാരായിരുന്നു അവരുടെ മാതാപിതാക്കൾ. ലൈസി എമൈൽ ജാക്മെയ്‌നിൽ അവർ പഠനത്തിന് ചേർന്നെങ്കിലും ഹോളോകോസ്റ്റ് അവരുടെ വിദ്യാഭ്യാസത്തെ തടസ്സപ്പെടുത്തി. ജർമ്മൻ അധിനിവേശ സേന അവതരിപ്പിച്ച ജൂത വിരുദ്ധ നിയന്ത്രണങ്ങൾ, ലീജിലെ ബെനഡിക്റ്റൈൻ സഹോദരിമാരുമായി ചേർന്ന് തെറ്റായ പേരിൽ വിദ്യാലയ  ജീവിതം പൂർത്തിയാക്കാൻ വോഗൽ-പോൾസ്കിയെ നിർബന്ധിച്ചു.
വോഗൽ-പോൾസ്‌കി 1944-ൽ പ്രാഥമിക  നിയമ ബിരുദത്തിനായി ബ്രസ്സൽസിലെ സെന്റ്-ലൂയിസ് യൂണിവേഴ്‌സിറ്റിയിൽ ചേർന്നു. 1950 ജൂലൈ 7-ന് യൂണിവേഴ്‌സിറ്റെ ലിബ്രെ ഡി ബ്രക്‌സെല്ലെസിൽനിന്ന് നിയമത്തിൽ ഡോക്ടറേറ്റ് നേടിയ അതേ വർഷം തന്നെ അവർ ബാറിലേക്ക് വിളിയ്ക്കപ്പെട്ടു. ഡോക്ടറേറ്റ് നേടിയ സമയത്ത് അവർ ആദ്യമായി മേരി-തെരേസ് കുവെല്ലിസ്, ഒഡെറ്റ് ഡി വൈന്റർ എന്നിവരെ കണ്ടുമുട്ടി. 1952-ൽ കുവെല്ലിസിനൊപ്പം ജാൻസൺ സമ്മാനം നേടുന്ന ആദ്യ വനിതയായി. 1958-ൽ വോഗൽ-പോൾസ്കി ഇൻറർനാഷണൽ സോഷ്യൽ ലോ,  കംപാരേറ്റീവ് സോഷ്യൽ ലോ, കമ്മ്യൂണിറ്റി സോഷ്യൽ ലോ എന്നീ   മൂന്ന് നിയമ ബിരുദങ്ങൾ നേടി.
ഒരു ശക്തയായ ഒരു ഫെമിനിസ്റ്റായിരുന്ന വോഗൽ-പോൾസ്‌കി, 1966-ൽ FN ഹെർസ്റ്റലിലെ സമരത്തെ പിന്തുണയ്ക്കുകയും 1968-ൽ ഫെമിനിസ്റ്റ് പഠനം ആരംഭിക്കുകയും ചെയ്തു. ബെൽജിയൻ ലേബർ, സോഷ്യൽ സെക്യൂരിറ്റി, ഇന്റർനാഷണൽ സോഷ്യൽ ലോ, കംപാരേറ്റീവ് സോഷ്യൽ ലോ, യൂറോപ്യൻ സോഷ്യൽ ലോ എന്നീ  നാല് കോഴ്‌സുകളിൽ അവർ പഠനം നടത്തി. 1969-ൽ ULB യിലെ നിയമ ഫാക്കൽറ്റിയിൽ ചേർന്ന അവർ 1991-ൽ പ്രൊഫസറായി നിയമിക്കപ്പെട്ടു. സ്ത്രീകളുടെ അവകാശങ്ങൾ സംരക്ഷിക്കുന്നതിൻറെ പേരിൽ ഏറെ പ്രശസ്തയായിരുന്ന വോഗൽ പോൾസ്‌കി ഒരു തൊഴിൽ നിയമ വിദഗ്ധയെന്ന നിലയിലും എലിയാൻസ് ആർട്ടിക്കിൾ എന്നറിയപ്പെടുന്ന റോം ഉടമ്പടിയിലെ ആർട്ടിക്കിൾ 119 ൻറെ പേരിലും അറിയപ്പെടുന്നു. പ്രായവിവേചനത്തെക്കുറിച്ചുള്ള ഡിഫ്രെനെ v സബേന (നമ്പർ 2) കേസിലും അവർ അഭിഭാഷകയായിരുന്നു. 1992-ൽ അധ്യാപന ജീവിതത്തിൻറെ പേരിൽ സ്പെയിനിലെ ലെയ്ഡ സർവ്വകലാശാലയിൽ നിന്ന് അവർക്ക് ഓണററി ഡോക്ടറേറ്റ് ലഭിച്ചു.
വാസസ്ഥലം
ഒരു ജന്തുവിന്റെയോ സസ്യത്തിന്റെയോ അല്ലെങ്കിൽ മറ്റേതെങ്കിലും തരത്തിലുള്ള ജീവികളുടെയോ ഒരു പ്രത്യേക സ്പീഷീസുകൾ വസിക്കുന്ന പരിതഃസ്ഥിതിയേയോ ചുറ്റുപാടിനേയോ അതിന്റെ വാസസ്ഥലം(habitat) എന്നു പറയുന്നു. അതു ഒരു ജീവി ജീവിക്കുന്ന പ്രകൃത്യായുള്ള ചുറ്റുപാടാണ് അല്ലെങ്കിൽ, ഒരു സ്പീഷീസിനു ചുറ്റുമുള്ള ഭൗതികമായ പരിസ്ഥിതിയാണ്. ഒരു വാസസ്ഥലം ഭൗതികമായ ഘടകങ്ങളായ മണ്ണ്, ഈർപ്പം, താപനില, പ്രകാശത്തിന്റെ ലഭ്യത തുടങ്ങിയവയും ജൈവഘടകങ്ങളായ ആഹാരത്തിന്റെ ലഭ്യത, ഇരപിടിയന്മാരുടെ സാന്നിധ്യം എന്നിവയാൽ നിർമ്മിക്കപ്പെട്ടിരിക്കുന്നു. ഒരു വാസസ്ഥലം ഒരു ഭൂപ്രകൃതിയാവണമെന്നു നിർബന്ധമില്ല. ഉദാഹരണത്തിന് ഒരു പരാദത്തെ സംബന്ധിച്ച്, അതു ജീവിക്കുന്ന അതിന്റെ ആതിഥേയന്റെ ശരീരമോ അയാളുടെ ഒരു കോശമോ ആകാം.
സൂക്ഷ്മ വാസസ്ഥലം(Microhabitat)
ഒരു പ്രത്യേക ജീവിയുടെയോ ഒരു ആൾക്കൂട്ടത്തിന്റെയോ ചെറിയ തോതിലുള്ള ഭൗതികാവശ്യങ്ങളാണ് സൂക്ഷ്മ വാസസ്ഥലം എന്നറിയപ്പെടുന്നത്.
ഏകരൂപ വാസസ്ഥലം
ഇത്തരം വാസസ്ഥാനങ്ങൾ സസ്യശാസ്ത്ര ജന്തുശാസ്ത്ര സാഹചര്യം പ്രദാനം ചെയ്യുന്നു.
പുറം കണ്ണി
The dictionary definition of habitat at Wiktionary
ഏകത്വവാദം
ദൈവത്തിന് ഏക വ്യക്തിത്വവും ഏക അസ്ഥിത്വവും  മാത്രമേ ഉള്ളൂ എന്ന് പഠിപ്പിക്കുന്ന ക്രൈസ്തവ ദൈവശാസ്ത്ര സിദ്ധാന്തമാണ് ഏകത്വവാദം അഥവാ മൊണാർക്കിയനിസം. ത്രിത്വവിശ്വാസത്തെ ഈ സിദ്ധാന്തം നിരാകരിക്കുന്നു. മുഖ്യധാരാ ക്രൈസ്തവ സഭകൾ പിന്തുടരുന്ന ത്രിത്വവിശ്വാസം നിർവചിക്കുന്നത് അനുസരിച്ച് ദൈവത്തിലെ മൂന്ന് വ്യക്തികളായ പിതാവും പുത്രനും പരിശുദ്ധാത്മാവും സഹസ്ഥിരരും (co-eternal), സത്തയിൽ ഐക്യമുള്ളവരും (consubstantial), സഹസ്ഥിതരും (co-immanent) ആയ തുല്യരായ ദൈവിക അസ്ഥിത്വങ്ങളാണ്.
അമ്രോഹ കൊലപാതക കേസ്
2008 ഏപ്രിലിൽ ഉത്തർപ്രദേശിൽ നടന്ന കുടുംബ കൊലപാതകത്തെയാണ് അമ്രോഹ കൊലപാതകം എന്ന പേരിൽ അറിയപ്പെടുന്നത്. ശബ്നം അലിയും കാമുകൻ സലീമും ചേർന്ന് ഷബ്നാമിന്റെ കുടുംബത്തിലെ ഏഴ് അംഗങ്ങളിൽ ആറ് പേരെ മയക്കുമരുന്ന് നൽകി കൊലപ്പെടുത്തി. ഏഴാമത്തെ ഇര, പത്തുമാസം പ്രായമുള്ള കുഞ്ഞിനെ മയങ്ങാനുള്ള മരുന്നുനൽകാതെയും കൊലപ്പെടുത്തി.
തൂക്കിക്കൊല്ലൽ
സ്വതന്ത്ര ഇന്ത്യയിൽ തൂക്കിലേറ്റപ്പെടുന്ന ആദ്യ വനിതയായിരിക്കാം ഷബ്നം എന്ന് 2021 ഫെബ്രുവരിയിലെ മാധ്യമ റിപ്പോർട്ടുകൾ വ്യക്തമാക്കി. ഉത്തർപ്രദേശ് ഗവർണറും ഇന്ത്യൻ രാഷ്ട്രപതിയും ഷബ്നാമിന്റെ കാരുണ്യ അപേക്ഷ നിരസിച്ചു. ഇവരുടെ 12 വയസുള്ള മകൻ മുഹമ്മദ് താജ് ശിക്ഷ റദ്ദാക്കണമെന്ന് ഇന്ത്യൻ രാഷ്ട്രപതിയോട് അഭ്യർത്ഥിച്ചെങ്കിലും വധശിക്ഷ റദ്ദാക്കിയില്ല.
സുസാന ഡൊസാമാൻറെസ്
സുസാന ഡൊസാമാൻറെസ് (സ്പാനീഷ് ഉച്ചാരണം: [suˈsana ðosaˈmantes]; ജനനപ്പേര് സുസാന റുൾ റയെസ്ട്ര, 1948 ജനുവരി 9 ന് മെക്സിക്കോയിലെ ജെലിസ്കോയിലുള്ള ഗ്വാഡലജറയിൽ ജനിച്ചു.
ഗ്രേവ് ഓഫ് ദി ഫയർഫ്ലൈയ്സ്
അകിയുക്കി നൊസാക്കയുടെ ഗ്രേവ് ഓഫ് ദി ഫയർഫ്ലൈസ് എന്ന ചെറുകഥയെ ആസ്പദമാക്കി 1988 പുറത്തിറങ്ങിയ ഒരു ജാപ്പനീസ് അനിമെ സിനിമയാണ് ഗ്രേവ് ഓഫ് ദി ഫയർഫ്ലൈസ്(火垂るの墓 Hotaru no Haka). സ്റ്റുഡിയോ ഗിബ്ലിയുടെ അനിമേഷനിൽ  ഇസാഒ തക്കാഹാട്ടയാണ് തിരക്കഥയും, സംവിധാനവും നിർവഹിച്ചിരിക്കുന്നത്. റ്റ്സുറ്റോമു തറ്റ്സുമി ,  അയാനോ ഷിറായിഷി, യോഷിക്കോ ഷിനോഹറ, അകെമി യമാഗുച്ചി എന്നിവരാണ് ശബ്ദം നൽകിയിരിക്കുന്നത്. ജപ്പാനിലെ  കൊബെയിലാണ് കഥ നടക്കുന്നത്. രണ്ടാം ലോകമഹായുദ്ധകാലത്തിന്റെ അവസാന മാസങ്ങളിൽ അതിജീവനത്തിനായി പൊരുതുന്ന സേത്ത, സെറ്റ്സുക്കോ എന്നീ രണ്ട് സഹോദര സഹോദരിമാരുടെ കഥയാണ് ഗ്രേവ് ഓഫ് ദി ഫയർ ഫ്ലൈസ് മുന്നോട്ട്‍വയ്ക്കുന്നത്.
കഥ
രണ്ടാം ലോകമഹായുദ്ധത്തിന്റെ അന്ത്യത്തിന് ശേഷം 1945 സെപ്തംബർ 21 -ന് കൊബെ ട്രെയിൻ സ്റ്റേഷനിൽ സേറ്റ എന്ന ചെറുപ്പക്കാരൻ വിശന്നു മരിക്കുന്നു. അവിടം വൃത്തിയാക്കാൻ വരുന്ന തൂപ്പുകാരൻ സേറ്റയുടെ കൈയ്യിലുള്ള സാധനങ്ങൾ തപ്പിയെടുക്കുന്നു, കൈയ്യിൽ കിട്ടിയത് ഒരു ഒഴിഞ്ഞ മിഠായി കാൻ ആയിരുന്നു, അതയാൾ ദൂരേക്ക് വലിച്ചെറിയുന്നു. അതിൽ നിന്ന് സെറ്റ്സുക്കോ ഉണരുകയും, ചീവീടുകളുടെ മേഘകൂട്ടങ്ങളിലേക്ക് ലയിച്ചില്ലാതാകുകയും ചെയ്യുന്നു.
കുറച്ച് മാസങ്ങൾക്ക് മുമ്പ് സേറ്റയുടേയും, സെറ്റ്സുക്കോയുടേയും, വീട് യുദ്ധകാല ബോംബിംഗിൽ നശിക്കുകയാണ്, അതിൽ അവരുടെ അമ്മ വെന്ത് മരിക്കുന്നു. സേറ്റയും, സെറ്റ്സുക്കോയും ഒരു അകന്ന അമ്മായിയുടെ വീട്ടിലേക്ക് താമസം മാറ്റുകയാണ്. അവിടെ അരിക്കുവേണ്ടി അമ്മയുടെ വസ്ത്രങ്ങളും എല്ലാം വിൽക്കുന്നു, പക്ഷെ വൈകാതെ സേറ്റയുടെ സെറ്റ്സുക്കോയും അമ്മായിക്ക് വലിയ ഭാരമായി തീരുന്നു. ആ വീട്ടിൽ നിന്ന് അവർ തെരുവിലേക്കിറങ്ങുകയും,  ആളൊഴിഞ്ഞ അഭയാർത്ഥി കൂടാരത്തിലേക്ക് അഭയംപ്രാപിക്കുന്നു. അന്ന രാത്രിയിൽ വെളിച്ചത്തിനായി ചീവിടുകളെ ആ ഇരുണ്ട മുറിയിലേക്ക് സേറ്റ കടത്തിവിടുന്നു. രാവിലെ ചിറകൊടിഞ്ഞ് ഇല്ലാതായ ചീവീടുകളെ നോക്കി സെറ്റുസുക്കോ ചോദിക്കുന്നു, എന്തിനാണ് ഇവരും, അമ്മയും മരിച്ചത്. മരിച്ചുപോയ ചീവീടുകൾക്ക് സെറ്റ്സുക്കോ ഒരു ശവകുടീരം ഉണ്ടാക്കുന്നു. വൈകാതെ അവരുടെ കൈയ്യിലുള്ള അരിയും ഭക്ഷണവും തീരുന്നു, വിശപ്പകറ്റാനായി സേറ്റ പച്ചക്കറികളും, അരിയും മോഷ്ടിക്കുന്നു. വൈകാതെ സെറ്റ്സുക്കോ രോഗബാധിതയാകുകയാണ്, പോഷകാഹാരക്കുറവുകൊണ്ടാണെന്ന് ഡോക്ടർ നിർദ്ദേശിക്കുന്നു.
സെറ്റുസുക്കോയ്ക്ക് നല്ല ഭക്ഷണം നൽകാനായി സേത്ത ബാങ്കിൽ നിന്ന് മുഴുവൻ പണവും പിൻവലിക്കുന്നു. തിരിച്ച് വരുന്ന വഴിയിൽ യുദ്ധത്തിൽ ജപ്പാൻ കീഴടങ്ങിയെന്നും, മിക്ക ജപ്പാൻ കപ്പലുകളും മുങ്ങിയെന്നും, അതിൽ തന്റെ അച്ഛനും ഇല്ലാതായെന്നും തിരിച്ചറിയുന്നു.
കൈയ്യിൽ നിറയെ ഭക്ഷണവുമായാണ് സേത്ത സെറ്റ്സുക്കോയുടെ അടുത്തേക്ക് വരുന്നത്, പക്ഷെ അപ്പോഴേക്കും സെറ്റസ്ക്കോ മരിച്ചിരുന്നു. സെറ്റ്സുക്കോയേയും, അവളുടെ പാവയേയും, ഒരു മരപ്പെട്ടിയിലാക്കുന്നു. അവരുടെ മിഠായി കാനിൽ സെറ്റുസുക്കോയുടെ ചാരവും,  അച്ഛന്റെ ചിത്രവുമായി ഏകാന്തനായി സേത്ത തെരുവിലേക്കിറങ്ങുന്നു.
സേത്തയുടേയും, സെറ്റ്സുക്കോയുടേയും ആത്മാക്കൾ യുദ്ധങ്ങൾക്കുശേഷം മനോഹരമായി  നിർമ്മിക്കപ്പെട്ട വർത്തമാനകാലത്തെ കൊബെ നഗരത്തിലേക്ക് ചീവീടുകൾക്കൊപ്പം നോക്കിയിരിക്കുന്നതോടെ സിനിമ അവസാനിക്കുന്നു.
ഡെസ്പിക്കബിൾ മി 3
യൂണിവേഴ്സൽ പിക്ചേഴ്സിനായി ഇല്ല്യൂമിനേഷൻ നിർമ്മിച്ച 2017 ലെ അമേരിക്കൻ ഒരു കമ്പ്യൂട്ടർ-ആനിമേറ്റഡ് കോമഡി ചിത്രമാണ് ഡെസ്പിക്കബിൾ മി 3. ഡെസ്പിക്കബിൾ മി ചലച്ചിത്ര പരമ്പരയിലെ മൂന്നാമത്തേതും ഡെസ്പിക്കബിൾ മി 2 (2013) ന്റെ തുടർച്ചയുമാണ് ഈ ചിത്രം. പിയേർ കോഫിൻ, കൈൽ ബാൾഡ എന്നിവർ ചേർന്ന് സംവിധാനം നിർവഹിച്ച ഈ ചിത്രത്തിന്റെ സഹസംവിധായകൻ ഇല്ല്യൂമിനേഷൻ നിർമാണ/കഥാപാത്ര ഡിസൈനർ ആയ എറിക് ഗില്ലാൻ ആണ്. സിങ്കോ പോൾ, കെൻ ഡോറിയോ എന്നിവർ ചിത്രത്തിന്റെ രചന നിർവഹിച്ചു.
ഡെസ്പിക്കബിൾ മി 3 2017 ജൂൺ 14 ന് ആനെസി ഇന്റർനാഷണൽ ആനിമേറ്റഡ് ഫിലിം ഫെസ്റ്റിവലിൽ ആദ്യമായി പ്രദർശിപ്പിച്ചു, കൂടാതെ ജൂൺ 30, 2017 ന് 3 ഡി, റിയൽഡി 3 ഡി, ഡോൾബി സിനിമ, ഐമാക്സ് എന്നീ പതിപ്പുകൾ സഹിതം അമേരിക്കയിലെ തീയേറ്ററുകളിൽ എത്തി. സമ്മിശ്ര പ്രതികരണം ലഭിച്ച ഈ ചിത്രം ലോകമെമ്പാടും ആയിരം കോടി ഡോളർ വരുമാനം നേടി, 2017 ൽ ഏറ്റവും വരുമാനം നേടുന്ന നാലാമത്തെ ചിത്രമായി. കൂടാതെ ഡെസ്പിക്കബിൾ മി ചലച്ചിത്ര പരമ്പരയിലെ ഏറ്റവും വരുമാനം നേടുന്ന ചിത്രം, ഏറ്റവും വരുമാനം നേടുന്ന എട്ടാമത്തെ അനിമേഷൻ ചിത്രം, എക്കാലത്തെയും ഏറ്റവും മികച്ച വരുമാനം നേടിയ 38-ാമത്തെ ചിത്രം എന്നീ നേട്ടങ്ങൾ ചിത്രത്തിന് ലഭിച്ചു''. 2015 ൽ മിനിയൻസിന് ശേഷം ഒരു ബില്യൺ ഡോളർ സമ്പാദിച്ച ഇല്യുമിനേഷന്റെ രണ്ടാമത്തെ ചിത്രമാണിത്, അങ്ങനെ ഈ നേട്ടം കൈവരിക്കുന്ന ആദ്യ ഫ്രാഞ്ചൈസിയായി ഡെസ്പിക്കബിൾ മി''.
കഥാസാരം
മുൻ സൂപ്പർ വില്ലൻ ഗ്രു ഇപ്പോൾ ആന്റി വില്ലൻ ലീഗിന്റെ (എവിഎൽ) ഏജന്റാണ്. 1980 കളിൽ ബാലതാരമായി അഭിനയിച്ചിട്ടുള്ള ബൽത്താസർ ബ്രാറ്റ് പിന്നീട് വില്ലനായി മാറുന്നു. ബൽത്താസിന്റെ പദ്ധതികൾക്ക് തുരങ്കം വെയ്ക്കാൻ ഗ്രുവിനേയും ഭാര്യ ലൂസി വൈൽഡിനെയും ചുമതലപ്പെടുത്തുന്നു. ഡുമോണ്ട് എന്ന പിങ്ക് നിറത്തിലുള്ള വലിയ ഒരു ഡയമണ്ട് മോഷ്ടിക്കുന്നതിൽ നിന്ന് ബ്രാറ്റിനെ തടയാൻ ഗ്രുവിന് കഴിഞ്ഞു എങ്കിലും അയാൾ രക്ഷപെടുന്നു. ബ്രാറ്റിനെ പിടികൂടുന്നതിൽ പരാജയപ്പെട്ടതിന്റെ ഫലമായി, എവി‌എല്ലിന്റെ തലവനായ സൈലാസ് റാംസ്‌ബോട്ടം തന്റെ സ്ഥാനം രാജിവെക്കുകയും തൽസ്ഥാനത്തു നിയോഗിതയായ പുതിയ തലവൻ വലേരി ഡാവിഞ്ചി, ഗ്രുവിനെയും ലൂസിയെയും എവി‌എല്ലിൽ നിന്ന് പുറത്താക്കുക്കുകയും ചെയ്യുന്നു.
ഗ്രുവും ലൂസിയും വീട്ടിലെത്തി മക്കളായ മർഗോ, എഡിത്ത്, ആഗ്നസ് എന്നിവരോട്, തങ്ങളെ പിരിച്ചുവിട്ടതിനെക്കുറിച്ച് മനസ്സില്ലാമനസ്സോടെ പറയുന്നു. സഹായിയായ ഡോക്ടർ നെഫാരിയോ അബദ്ധത്തിൽ കാർബോണൈറ്റിൽ ഉറച്ചുപോകുകയും, ജോലിയില്ലാതെ ആയിട്ടും വില്ലൻ പണിയിലേക്ക് മടങ്ങാത്തത്തിൽ വിയോജിപ്പ് പ്രകടിപ്പിച്ചു ഗ്രൂവിന്റെ മിനിയൻസ് അവനെ വിട്ടു പോകുന്നു. ഡേവ്, ജെറി എന്നീ മിനിയൻസ് മാത്രം ഗ്രൂവിനൊപ്പം നിൽക്കുന്നു. അതേസമയം, കുട്ടികളുടെ വളർത്തമ്മ എന്ന തന്റെ പുതിയ റോളുമായി പൊരുത്തപ്പെടാൻ ലൂസി പാടുപെടുന്നു. തനിക്ക് ഡ്രൂ എന്ന ഇരട്ട സഹോദരനുണ്ടെന്ന് ഗ്രു മനസ്സിലാക്കുന്നു. ഫ്രീഡോണിയ എന്ന വിദൂര രാജ്യത്ത് താമസിക്കുന്ന അദ്ദേഹത്തെ കാണാൻ ഗ്രു ആഗ്രഹിക്കുന്നു. ഡ്രൂവിനെ കാണാൻ കുടുംബം യാത്ര ചെയ്യാൻ തീരുമാനിക്കുന്നു, അദ്ദേഹത്തിന്റെ അപാരമായ സമ്പത്തും,കൊട്ടാരം പോലുള്ള വീടും കണ്ട് അത്ഭുതപ്പെടുത്തുന്നു. അതേസമയം, ഒരു ടാലന്റ് ഷോ സെറ്റിൽ അതിക്രമിച്ചു കടന്നതിനു മിനിയൻസിനെ അറസ്റ് ചെയ്യുന്നു. തന്റെ ഷോ റദ്ദാക്കിയതിന്റെ പ്രതികാരമായി ഹോളിവുഡിനെ നശിപ്പിക്കാനും ഒരു വമ്പൻ റോബോട്ട് നിർമിക്കാനും ബ്രാറ്റ് ഡയമണ്ട് വീണ്ടും മോഷ്ടിക്കുന്നു.
അടുത്തിടെ മരിച്ച അവരുടെ പിതാവ് "ബാൽഡ് ടെറർ" എന്നറിയപ്പെടുന്ന ഒരു ഐതിഹാസിക സൂപ്പർ വില്ലനായിരുന്നുവെന്ന് ഡ്രു വെളിപ്പെടുത്തുന്നു, അദ്ദേഹത്തിന്റെ വില്ലൻ പ്രവർത്തനങ്ങളാണ് കുടുംബത്തിന്റെ സമ്പത്തിന്റെ യഥാർത്ഥ ഉറവിടം. തന്റെ പഴയ വഴികളിലേക്ക് മടങ്ങാൻ ഗ്രുവിനെ ഡ്രു പ്രേരിപ്പിക്കുന്നു. പിതാവിന്റെ സൂപ്പർകാറിൽ ഡ്രൂ ഗ്രുവിനെ ഫ്രീഡോണിയ ചുറ്റികാണിക്കുന്നു. അതേസമയം, ഒരു അമ്മയെന്ന നിലയിൽ തന്റെ പുതിയ ജോലികൾ സന്തുലിതമാക്കാൻ ലൂസി ശ്രമിക്കുന്നു. എഡിത്തും ആഗ്നസും ഒരു പ്രാദേശിക ഭക്ഷണശാലയിൽ കയറി. അവിടത്തെ ബാർ അറ്റൻഡർ അടുത്തുള്ള ഒരു വനത്തിൽ ജീവിക്കുന്ന ഒരു യൂണികോണിനെക്കുറിച്ചു പറയുന്നു. യൂണികോൺ സാങ്കൽപ്പികമാണെന്ന് ആഗ്നസിനെ ബോധ്യപ്പെടുത്താൻ ഗ്രു ശ്രമിക്കുന്നു, പക്ഷേ അവളുടെ വികാരങ്ങളെ വ്രണപ്പെടുത്താതിരിക്കാൻ അതിനെതിരെ തീരുമാനിക്കുന്നു. അടുത്ത ദിവസം, ആഗ്നസും എഡിത്തും 'യൂണികോണിനെ' കണ്ടെത്താനായി, കാട്ടിലേക്ക് പുറപ്പെട്ടു എന്നാൽ ഒരുകൊമ്പുമാത്രമുള്ള ഒരു ആടിനെ കണ്ടെത്താനേ അവർക്ക് കഴിഞ്ഞുള്ളു. ഗ്രുവിനോടുള്ള ഇഷ്ടം മൂലം ജയിൽ ചാടാനും മുൻ യജമാനന്റെ അടുത്തേക്ക് മടങ്ങാനും മിനിയൻസ് തീരുമാനിക്കുന്നു.
തന്റെ സൂപ്പർ റോബോട്ട് ഉപയോഗിച്ച് ബ്രാറ്റ് ഹോളിവുഡിൽ ഭീകരത സൃഷ്ടിക്കുന്നു. സൂപ്പർ പവർ ഗം ഉപയോഗിച്ച് ഹോളിവുഡിനെ ബഹിരാകാശത്തേക്ക് അയയ്ക്കാൻ ബ്രാറ്റ് ഉദ്ദേശിക്കുന്നു. ഗ്രുവും ഡ്രൂവും പിതാവിന്റെ കാറിലെ ആയുധങ്ങൾ ഉപയോഗിച്ച് ബ്രാറ്റിന്റെ റോബോട്ടിനെ ദുർബലപ്പെടുത്തുമ്പോൾ ലൂസി കുട്ടികളെ രക്ഷിക്കുന്നു. എന്നാൽ പ്രത്യാക്രമണത്തിൽ കാർ നശിക്കുകയും ഗ്രു അബോധാവസ്ഥയിൽ ആവുകയും ചെയ്യുന്നു. ലേസർ രസ്മി ഉപയോഗിച്ചു ബ്രാറ്റ് ഗ്രുവിനെ കൊല്ലാൻ ശ്രമിക്കുമ്പോൾ ഡ്രൂ ഡ്രൂ റോബോട്ടിന്റെ ഉള്ളിൽ നുഴഞ്ഞുകയറി അതിനെ നശിപ്പിക്കുന്നു. ബോധം വീണ്ടെടുത്ത ഗ്രു ബ്രാറ്റിനെ പരാജയപ്പെടുത്തുകയും ചെയ്യുന്നു. ഇതിനോടകം ഗ്രുവിന്റെ ഒപ്പം ചേർന്ന മിനിയൻസ് ഗരത്തെ ഇതിനകം മൂടുന്ന ഗം നശിപ്പിക്കുന്നു.
താമസിയാതെ, ഗ്രുവിനെയും ലൂസിയെയും എവി‌എല്ലിൽ തിരിച്ചെടുക്കുന്നു. ലൂസിയെ കുട്ടികൾ അവരുടെ അമ്മയായി അംഗീകരിക്കുന്നു. വില്ലനിലേക്ക് തിരികെയെത്തിയ ഡ്രൂ, മിനിയൻസിനൊപ്പം, ഗ്രുവിന്റെ വിമാനം മോഷ്ടിക്കുന്നു. എന്നാൽ പിന്തുടർന്ന് പിടിക്കുന്നതിന് അഞ്ച് മിനിറ്റ് മുൻ‌തൂക്കം ദ്രുവിന് നൽകാൻ ഗ്രുവും ലൂസിയും തീരുമാനിക്കുന്നു.
റിലീസ്
2017 ജൂൺ 14 ന് ആനെസി ഇന്റർനാഷണൽ ആനിമേറ്റഡ് ഫിലിം ഫെസ്റ്റിവലിൽ ആദ്യമായി പ്രദർശിപ്പിച്ച ഈ ചിത്രം 2017 ജൂൺ 30 ന് യുണൈറ്റഡ് സ്റ്റേറ്റ്സ് തിയേറ്ററുകളിൽ റിലീസ് ചെയ്തു. ഡോൾബി വിഷനിൽ റിലീസ് ചെയ്ത 2.39: 1 അനാമോർഫിക്ക് ഫോർമാറ്റിലുള്ള ഇല്യുമിനേഷന്റെ ആദ്യ ചിത്രമാണിത്.
ചിത്രത്തിന്റെ ആദ്യ ട്രെയിലർ 2016 ഡിസംബർ 14 ന് പുറത്തിറങ്ങി; രണ്ടാമത്തേത് 2017 മാർച്ച് 14 ന് പുറത്തിറങ്ങി. ടിവി ഉപയോഗത്തിനായി രൂപകൽപ്പന ചെയ്ത മറ്റൊരു ട്രെയിലർ 2017 ഏപ്രിൽ 21 ന് പുറത്തിറങ്ങി. മൂന്നാമത്തെ ട്രെയിലർ 2017 മെയ് 24 ന് പുറത്തിറങ്ങി.
ബാഹ്യ ലിങ്കുകൾ
വർഗ്ഗം:യൂണിവേഴ്സൽ പിക്ചേഴ്സിന്റെ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
എന്നർ വാലൻസിയ
എന്നർ റോബർട്ടോ വലൻസിയ ലാസ്ട്ര ഒരു ഇക്വഡോറിയൻ പ്രൊഫഷണൽ ഫുട്ബോൾ കളിക്കാരനാണ്. നിലവിൽ അദ്ദേഹം സൂപ്പർ ലിഗ് ക്ലബ്ബായ ഫെനർബാഹെയുടെ ഫോർവേഡ് കളിക്കാരൻ കൂടിയാണ്. ഇക്വഡോർ ദേശീയ ടീമിന്റെ ക്യാപ്റ്റനായ ഇദ്ദേഹം 2022 ഖത്തർ വേൾഡ് കപ്പിലെ ആദ്യ രണ്ട് ഗോളുകൾ നേടി.
ഇക്വഡോറിൽ എമെലെക്കിനു വേണ്ടി കളിച്ച കാലം അദ്ദേഹത്തിന് 2013 ഇക്വഡോറിയൻ സീരി എ നേടിക്കൊടുക്കാൻ സാധിച്ചു. 2013 ൽ കോപ്പ സുഡാമേരിക്കാന ഗോൾഡൻ ബൂട്ട് കരസ്ഥമാക്കി. മെക്സിക്കോയിലെ പച്ചുകയ്ക്കുവേണ്ടി വലെൻസിയ കളിക്കുന്ന കാലം 2014-ലെ ക്ലോസുറ ടൂർണമെന്റിൽ ലിഗ MX ഗോൾഡൻ ബൂട്ട് അവാർഡും ഇദ്ദേഹം നേടി. 2014 ജൂലൈയിൽ ഇംഗ്ലീഷ് ക്ലബ്ബായ വെസ്റ്റ് ഹാം യുണൈറ്റഡിൽ 12 മില്യൺ പൗണ്ട് പ്രതിഫലത്തിന് ചേർന്നു.
37 ഗോളുകളോടെ, വലൻസിയ ഇക്വഡോറിന്റെ എക്കാലത്തെയും മികച്ച ഗോൾ സ്കോററാണ്, കൂടാതെ തന്റെ രാജ്യത്തിനായി ലോകകപ്പ് ഫൈനലിൽ ഏറ്റവും കൂടുതൽ ഗോളുകൾ നേടിയതിന്റെ റെക്കോർഡും സ്വന്തമാക്കി, അഞ്ച് ഗോളുകൾ.
സീനത്ത്
സീനത്ത്, ഒരു ഇന്ത്യൻ നടിയും ഡബ്ബിംഗ് ആർട്ടിസ്റ്റുമാണ്. 1990 കളിൽ മലയാളചലച്ചിത്രങ്ങളിലെ ശ്രദ്ധേയമായ സഹനടിയായിരുന്നു അവർ.
ജീവിതരേഖ
മലപ്പുറം ജില്ലയിലെ നിലമ്പൂരിൽ അബു അച്ചിപ്പുറത്തിൻറേയും ഫാത്തിമയുടേയും മകളായി ജനിച്ചു. നിലമ്പൂരിലെ നവോദയ സ്കൂളിൽനിന്നു പ്രാഥമിക വിദ്യാഭ്യാസം നേടി. ഒരു നാടക കലാകാരിയിൽനിന്നാണ് അവർ ചലച്ചിത്ര അഭിനേത്രിയായി ചുവടുമാറ്റം നടത്തിയത്. 2007 ൽ പരദേശി എന്ന ചിത്രത്തിലൂടെ മികച്ച ഡബ്ബിംഗ് കലാകാരിക്കുള്ള കേരള സംസ്ഥാന ചലച്ചിത്ര അവാർഡ് അവരുടെ സഹോദരി ഹഫ്സത്തിനോടൊപ്പം പങ്കിട്ടിരുന്നു. രണ്ടു തവണ വിവാഹിതയായ അവരുടെ ആദ്യ വിവാഹം 1981 ജൂൺ 10-ന് മലയാളനാടക സംവിധായകനും നിർമ്മാതാവുമായ കെ. ടി. മുഹമ്മദുമായിട്ടായിരുന്നു. എന്നാൽ ഈ ബന്ധം വിവാഹമോചനത്തിൽ കലാശിച്ചു. ഈ ബന്ധത്തിലെ പുത്രനായ ജിതിൻ സലീനാ സലിം എന്ന വനിതയെ വിവാഹം കഴിച്ചു. സീനത്ത് പിന്നീട് അനിൽ കുമാർ എന്നയാളെ വിവാഹം കഴിക്കുകയും കൊച്ചിയിൽ താമസമാക്കുകയും ചെയ്തു. ദമ്പതികൾക്ക് നിതിൻ അനിൽ എന്ന പേരിൽ ഒരു പുത്രനുമുണ്ട്.
കരിഞ്ചെമ്പൻ മുളവാലൻ
കറുത്ത നിറമാർന്ന ശരീരത്തിൽ ചുവന്ന വരകളുള്ള പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് കരിഞ്ചെമ്പൻ മുളവാലൻ.
വനങ്ങളിൽ മാത്രമല്ല നാട്ടിൻ പുറങ്ങളിലും ഇവ സാധാരണമാണ്. തലയും മുഖവും ഉരസ്സും ഉദരവുമെല്ലാം തിളങ്ങുന്ന കറുപ്പ് നിറമാണ്. കറുപ്പ് കലർന്ന ചുവന്ന കണ്ണകളുടെ കീഴ്ഭാഗം മങ്ങിയതാണ്. ഉരസ്സിന്റെ വശങ്ങളിലായി കാണുന്ന രണ്ടു വരകളിൽ മുകളിലേത് ചുവപ്പും താഴത്തേത് മഞ്ഞയുമാണ്.ഉദരത്തിന്റെ മൂന്നു മുതൽ ഏഴുവരെയുള്ള ഖണ്ഡങ്ങൾക്കിടയിൽ ഇളം മഞ്ഞ വളയങ്ങളുണ്ട്. കണ്ണുകളുടെ മുൻഭാഗം തവിട്ടു കലർന്ന ചുവപ്പും കീഴ് ഭാഗം മങ്ങിയ ഇളം നീല നിറവും അതിലൂടെ ഒരു കറുത്ത വളയവുമുണ്ട്. തലയുടെ മുൻവശത്തുകൂടി ഇളം മഞ്ഞ വര കണ്ണുകൾ തമ്മിൽ ബന്ധിപ്പിക്കുന്നു. തലയും ഉരസ്സും ഉദരവും കറുപ്പു നിറമാണ്. ഉരസ്സിൽ ഇളം മഞ്ഞ വരയുണ്ട്. സാധാരണ ഇവ വിശ്രമിക്കുന്നത് ഇലകളിലും ഉണങ്ങിയ ചില്ലകളിലും ജലാശയത്തിലേയ്ക്ക് ചാഞ്ഞു കിടക്കുന്ന ഇലകളിലുമാണ്. പെൺതുമ്പികൾ ജലാശയത്തിൽ നിന്നകലെയാണ് സാധാരണ കാണുക.
പി. നാരായണൻ
കേരളത്തിലെ പൊതുപ്രവർത്തകനും സി.പി.ഐ. നേതാവുമായിരുന്നു '''പി. നാരായണൻ'''. പത്താം നിയമസഭയിലെ വൈക്കം സാമാജികനായിരുന്ന എം.കെ. കേശവന്റെ മരണത്തെത്തുടർന്ന് 1998 മാർച്ച് 2-ന് നടന്ന ഉപതിരഞ്ഞെടുപ്പിൽ '''പി. നാരായണൻ''' വിജയിച്ചു. 2001-ലെ നിയമസഭാ തിരഞ്ഞെടുപ്പിലും വൈക്കത്തു നിന്നും വിജയിച്ചിട്ടുണ്ട്. തിരുവിതാംകൂർ ദേവസ്വം ബോർഡ് അംഗമായും പ്രവർത്തിച്ചിട്ടുണ്ട്.
1951 ജനുവരി 31-ന് ജനിച്ചു. 2020 ആഗസ്റ്റ് 06 ന് മരിച്ചു.
അവലംബം
വർഗ്ഗം:പത്താം കേരള നിയമസഭാംഗങ്ങൾ വർഗ്ഗം:പതിനൊന്നാം കേരള നിയമസഭാംഗങ്ങൾ വർഗ്ഗം:കേരളത്തിലെ സി.പി.ഐ. പ്രവർത്തകർ
ക്ലൂസിയേസീ
സപുഷ്പികളിൽപ്പെടുന്ന ഒരു സസ്യകുടുംബമാണ് ക്ലൂസിയേസീ (Clusiaceae). ഈ സസ്യകുടുംബത്തൽ ഏകദേശം 50 ജീനസ്സുകളിലായി 1200ഓളം സ്പീഷിസുകൾ ഉൾപ്പെടുന്നു. മരങ്ങളും കുറ്റിച്ചെടികളും ആരോഹികളുമടങ്ങുന്ന ഈ കുടുംബത്തിലെ സസ്യങ്ങൾ ലോകത്തിന്റെ മിക്ക പ്രദേശങ്ങളിലും, പ്രധാനമായും ഉഷ്ണ-മിതോഷ്ണമേഖലകളിൽ ആണ് വളരുന്നത്. കേരളീയർക്ക് പരിചിതങ്ങളായ നാഗകേസരം, നാങ്ക്, മലമ്പൊങ്ങ്, കുടംപുളി, മാങ്കോസ്റ്റീൻ തുടങ്ങിയ സസ്യങ്ങൾ ക്ലൂസിയേസീ സസ്യകുടുംബത്തിലുൾപ്പെടുന്നവയാണ്
സവിശേഷതകൾ
ഇവയിൽ വെളുത്ത നിറങ്ങളോടു കൂടിയതോ ആയ കറകാണപ്പെടുന്നു. ലഘുപത്രങ്ങളോടുകൂടിയ ഇവയുടെ ഇലകൾ വിപരീതമായും, വർത്തുളമായും ക്രമീകരിച്ചതും വളരെ വിരളം ചില സ്പീഷിസുകളിൽ ഏകാന്തരന്യാസത്തിൽ ക്രമീകരിച്ചതാണ്. ഇവയ്ക് ഉപപർണ്ണങ്ങൾ ഉണ്ടാകാറില്ല. സിരാവിന്യാസം ജാലികാസിരാവിന്യാസത്തോടു കൂടിയവയുംആണ്. ഏകലിംഗ സ്വഭാവത്തോടുകൂടിയ ഇവയുടെ പൂക്കൾ, പ്രസമത (കൃത്യം മൂന്നോ അതിൽ കൂടുതലോ ആയി വിഭജിക്കാവുന്ന-actinomorphy)പാലിക്കുന്നവയാണ്. ഇവയുടെ പൂക്കളിൽ രണ്ട് വർത്തുളമായ പുഷ്‌പദളമണ്‌ഡലങ്ങളിൽ 2-10 വിദളങ്ങളും 4-12 ദളങ്ങളും വിന്യസിച്ചിരിക്കുന്നു. കേസരപുടം വെവ്വേറെ നിൽക്കുന്ന കുറേ കേസരങ്ങളോടുകൂടിയവയോ, അല്ലെങ്കിൽ പലകൂട്ടങ്ങളായി കാണപ്പെടുന്ന കേസരങ്ങളോടു കൂടിയവയോ ആണ്. സാധാരണയായി 3-5ഓ അതിൽ കൂടുതലോ പുഷ്‌പജനികൾ കൂടിച്ചേർന്നതാണ് ജനിപുടം (gynoecium, പുഷ്‌പജനികളുടെ എണ്ണത്തിനു സമാനമായിമായിരിക്കും അവയുടെ ജനിദണ്ഡും(style) അതിന്റെ അഗ്രഭാഗത്തുള്ള പരാഗണസ്ഥലവും. ഇവയുടെ അണ്ഡാശയം ഉയർന്നതും 3-5 അറകളോടുകൂടിയതുമാണ്. ഓരോ അറകളിലും കക്ഷങ്ങളിലായി വിന്യസിച്ച ഒന്നുമുതൽ ധാരാളം അണ്ഡകോശങ്ങൾ കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:മാൽപീഗൈൽസ് കുടുംബങ്ങൾ വർഗ്ഗം:ക്ലൂസിയേസീ
ദി ബെയ്ലിഫ്സ് ഡോട്ടർ ഓഫ് ഇസ്ലിംഗ്ടൺ
ഒരു പരമ്പരാഗത ഇംഗ്ലീഷ് നാടോടി ഗാനമാണ് "ദി ബെയ്ലിഫ്സ് ഡോട്ടർ ഓഫ് ഇസ്ലിംഗ്ടൺ". ഇത് ചൈൽഡ് ബല്ലാഡ് 105 എന്നും റൗഡ് നമ്പർ 483 എന്നും അക്കമിട്ടിരിക്കുന്നു.
ആദ്യ പതിപ്പുകൾ
1683-നും 1696-നും ഇടയിൽ ഫിലിപ്പ് ബ്രൂക്‌സ്ബിയാണ് അറിയപ്പെടുന്ന ഏറ്റവും പഴയ പുസ്‌തകം പ്രസിദ്ധീകരിച്ചത് (ഒരു ബ്രോഡ്‌സൈഡ് ആയി).
റെക്കോർഡിംഗുകൾ
ആൽബർട്ട് ബീൽ, ടോണി വെയിൽസ് തുടങ്ങിയ കലാകാരന്മാരാണ് ഈ ഗാനം റെക്കോർഡ് ചെയ്തത്.
സംഗ്രഹം
ലണ്ടന്റെ വടക്ക് ഭാഗത്തുള്ള ഇസ്ലിംഗ്ടണിൽ നിന്നുള്ള ഒരു ജാമ്യക്കാരന്റെ മകളുമായി പ്രണയത്തിലാകുന്ന ഒരു യുവ സ്ക്വയറിന്റെ മകനെക്കുറിച്ചാണ് ബാലഡ്. ഇത് അനുയോജ്യമല്ലാത്ത ജോടിയായി കണക്കാക്കപ്പെടുന്നു, അതിനാൽ അവന്റെ കുടുംബം അവനെ നഗരത്തിലേക്ക് അയച്ചു. അവിടെ ഏഴുവർഷത്തെ അപ്രന്റീസ്ഷിപ്പ് അദ്ദേഹത്തിന് ലൗകിക വിജയം പ്രദാനം ചെയ്യുന്നു. എന്നിരുന്നാലും അടിമത്തം ഒരിക്കൽ തനിക്കറിയാവുന്ന കന്യകയോടുള്ള അവന്റെ തീക്ഷ്ണത വർദ്ധിപ്പിക്കുന്നു.
ജാമ്യക്കാരന്റെ കുടുംബം ബുദ്ധിമുട്ടിലാണ്. മകൾ അതിജീവിച്ചു, പക്ഷേ തനിച്ചാണ്, ഒരു ദിവസം റോഡരികിൽ വെച്ച് പ്രിയപ്പെട്ട യുവാവിനെ കണ്ടുമുട്ടുന്നു.
അവൾ ഒരു പൈസ യാചിക്കുന്നു. മറുപടിയായി, അവൻ ചോദിക്കുന്നു: "ഞാൻ പ്രിയേ, നിനക്ക് എന്നോട് പറയാമോ / നീ എവിടെയാണ് ജനിച്ചതെന്ന്?"; ഇസ്ലിംഗ്ടണിന്റെ ജാമ്യക്കാരന്റെ മകളെ അവൾക്ക് അറിയാമോ?
പെന്നി ആസ്ബെൽ
ഒരു അമേരിക്കൻ നേത്രരോഗവിദഗ്ദ്ധയാണ് '''പെന്നി എ. ആസ്ബെൽ'''. 2018 പ്രകാരം, അവർ ടെന്നസി യൂണിവേഴ്സിറ്റി ഹെൽത്ത് സയൻസ് സെന്ററിലെ (UTHSC) ബാരറ്റ് ജി. ഹൈക്ക് എൻഡോവ്ഡ് ചെയർ ആണ്, അവിടെ അവർ ഡ്രൈ ഐ സിൻഡ്രോം ചികിത്സയെക്കുറിച്ചുള്ള ഗവേഷണത്തിൽ ശ്രദ്ധ കേന്ദ്രീകരിക്കുന്നു.
ദി ബെയ്ലിഫ്സ് ഡോട്ടർ ഓഫ് ഇസ്ലിംഗ്ടൺ
സംഗ്രഹം
"അവൾ മരിച്ചു, സർ, പണ്ടേ", പെൺകുട്ടി സങ്കടത്തോടെ പറഞ്ഞു. യുവാവ് ഹൃദയം തകർന്നു, പെൺകുട്ടിയോട് തന്റെ കുതിരയും തന്ത്രവും പണയം വെക്കുന്നു, കാരണം പ്രവാസത്തിലേക്ക് പോകുകയല്ലാതെ മറ്റൊന്നും അയാൾക്ക് തോന്നുന്നില്ല. അവൾ കരയുന്നു: "ഓ, നിൽക്കൂ, അവൾ മരിച്ചിട്ടില്ല; / ഇതാ അവൾ നിന്റെ അരികിൽ നിൽക്കുന്നു, നിന്റെ മണവാട്ടിയാകാൻ തയ്യാറാണ്."
പുറംകണ്ണികൾ
വർഗ്ഗം:ഇംഗ്ലീഷ് നാടൻ പാട്ടുകൾ
പെന്നി ആസ്ബെൽ
കരിയർ
2018 ജൂണിൽ, കോളേജ് ഓഫ് മെഡിസിനിൽ ഒഫ്താൽമോളജിക്കുള്ള ബാരറ്റ് ജി. ഹൈക്ക് എൻഡോവ്ഡ് ചെയർ ആയും യൂണിവേഴ്സിറ്റി ഓഫ് ടെന്നസി ഹെൽത്ത് സയൻസ് സെന്ററിലെ ഹാമിൽട്ടൺ ഐ ഇൻസ്റ്റിറ്റ്യൂട്ടിന്റെ ഡയറക്ടറായും അസ്ബെൽ തിരഞ്ഞെടുക്കപ്പെട്ടു. ഈ റോളിൽ സേവനമനുഷ്ഠിക്കുമ്പോൾ, മിതമായതും കഠിനവുമായ വരണ്ട കണ്ണ് നേത്ര രോഗത്തിനുള്ള ചികിത്സയിൽ വായിലൂടെ കഴിക്കുന്ന ഒമേഗ -3 ഫാറ്റി ആസിഡ് സപ്ലിമെന്റുകൾ എത്രത്തോളം ഫലപ്രദമാണെന്ന് വിലയിരുത്താൻ അവർ DRy Eye Assessment and Management (DREAM) പഠനത്തിന് നേതൃത്വം നൽകി. ഒരു വർഷത്തെ പഠനത്തിൽ മിതമായതോ കഠിനമോ ആയ വരണ്ട കണ്ണ് ബാധിച്ച 535 രോഗികളെ 3,000 മില്ലിഗ്രാം ഒമേഗ -3 ഫാറ്റി ആസിഡുകൾ അല്ലെങ്കിൽ പ്ലാസിബോ പ്രതിദിനം ഉപയോഗിക്കാൻ നിയോഗിച്ചു. "ഗ്രൂപ്പുകൾ തമ്മിലുള്ള വ്യത്യാസം സ്ഥിതിവിവരക്കണക്കനുസരിച്ച് പ്രാധാന്യമുള്ളതല്ല" എന്നും "പഠന ചികിത്സാ പ്രോട്ടോക്കോൾ പാലിക്കുന്നത് വിശകലനം ചെയ്യുന്ന ദ്വിതീയ ഫല നടപടികളിൽ ചികിത്സാ ഗ്രൂപ്പുകൾക്കിടയിൽ സ്ഥിതിവിവരക്കണക്കനുസരിച്ച് കാര്യമായ വ്യത്യാസങ്ങളൊന്നും ഉണ്ടായിരുന്നില്ല" എന്നും അവരുടെ ഗവേഷണ സംഘം നിഗമനം ചെയ്തു. അവരുടെ സ്ഥാനക്കയറ്റത്തിന് ശേഷമുള്ള മാസത്തിൽ, അസ്ബെല്ലിനെ വൈസ് ഫാർമ ഇൻക് എന്ന ക്ലിനിക്കൽ-സ്റ്റേജ് ബയോഫാർമസ്യൂട്ടിക്കൽ കമ്പനിയായ അഡ്വൈസറി ബോർഡിലേക്കും നിയമിച്ചു. ഹാമിൽട്ടൺ ഐ ഇൻസ്റ്റിറ്റ്യൂട്ടിന്റെ ഡയറക്ടർ എന്ന നിലയിൽ, അന്ധതയോടും തിമിരത്തോടും മല്ലിടുന്ന നാട്ടുകാരെ സഹായിക്കുന്നതിനായി സെപ്റ്റംബറിൽ സാൻ ജോസ് ഡി ലോസ് ലാനോസിലേക്ക് അസ്ബെൽ ഒരു ഗ്രാമീണ മിഷൻ യാത്ര നയിച്ചു. യാത്രയ്ക്കിടെ, അവരുടെ സംഘം (അവരുടെ മകൾ ഉൾപ്പെടെ) ഹോസ്പിറ്റൽ മുനിസിപ്പൽ ഡോ. പെഡ്രോ മരിയ സാന്റാനയിൽ 100 നേത്ര ശസ്ത്രക്രിയകൾ നടത്തുകയും 350-ലധികം രോഗികളെ സഹായിക്കുകയും ചെയ്തു.
അനുകമ്പാദശകം
ശ്രീനാരായണഗുരു 1924ൽ രചിച്ച കൃതിയാണ് അനുകമ്പാദശകം. സത്യദർശനം എങ്ങനെ യഥാർഥജീവിതത്തിൽ, ഉറുമ്പിനോടുപോലുമുള്ള അനുകമ്പ എന്ന ഉന്നതമൂല്യമായി പ്രകടമായിത്തീരും എന്ന് കാണിക്കുന്ന കൃതിയാണ് അനുകമ്പാദശകം. ''ഒരു പീഡയെറുമ്പിനും വരു- ത്തരുതെന്നുള്ളനുകമ്പയും സദാ കരുണാകര! നല്കുകുള്ളിൽ നിൻ തിരുമെയ് വിട്ടകലാതെ ചിന്തയും. ''
അവലംബം
വർഗ്ഗം:ശ്രീനാരായണഗുരുവിന്റെ കൃതികൾ
ഹഖീഖത്ത്
ഹഖീഖത്ത്‌ എന്ന അറബി പദത്തിൻറെ അർത്ഥം പരമസത്യം എന്നാണ്. മുസ്ലിങ്ങളിലെ അദ്ധ്യാത്മ വാദികളായ സൂഫികളുമായി ബന്ധപ്പെട്ടാണ് ഈ വാചകം ഉപയോഗിക്കപ്പെടാറുള്ളത്. ശരീഅത്ത് എന്ന നിയമാവലിയിലൂടെ ത്വരീഖത്ത് എന്ന അദ്ധ്യാത്മ വഴികളിലേക്ക് പ്രവേശിക്കുന്ന യാത്രികന് വിവിധ ഘട്ടങ്ങൾ തരണം ചെയ്യേണ്ടതായി വരും. ഇത്തരം പടവുകൾക്കൊടുവിൽ പ്രപഞ്ച സ്രഷ്ടാവിൻറെ പരമ സത്യം നുകരുന്ന അവസ്ഥ സംജാതമാകും. ഹഖുൽ യഖീൻ എന്ന ഈ അവസ്ഥയെയാണ് ഹഖീഖത്ത് എന്ന് സൂഫികൾ വിശേഷിപ്പിക്കുന്നത്.
ഇസ്‌ലാമിക നിയമ വ്യവസ്ഥയായ ശരീഅത്ത് മുറുകെ പിടിച്ചു ഫിഖ്ഹ് എന്ന മത നിയമങ്ങളിൽ അറിവാർജ്ജിച്ചു ആധ്യാത്മിക വഴിയായ ത്വരീഖത്ത് സ്വീകരിക്കുന്നതോടെയാണ് ഒരാൾ സൂഫി പാതയിൽ പ്രവേശിക്കുന്നത്. (ഫിഖ്ഹിൽ അറിവ് ആർജ്ജിക്കാതെയും ത്വരീഖത്ത് സ്വീകരിക്കാനാകും). ഫിഖ്ഹിലും ത്വരീഖത്തിലും അറിവാർജ്ജിച്ച പഥികർ ഫഖീഹായ ആരിഫ്, അല്ലെങ്കിൽ ഫഖീഹായ മുതസ്വവ്വിഫ് എന്ന് അറിയപ്പെടുന്നു. ത്വരീഖത്ത് സ്വീകരിച്ചു ആധ്യാത്മികൻ നടത്തുന്ന സഞ്ചാരങ്ങളിലെ അവസാനയിടമായി വിശേഷിപ്പിക്കുന്ന ആത്മീയ ഘട്ടമാണ് ഹഖീഖത്ത്.
ഓരോ ഘട്ടങ്ങളും പിന്നിടുന്നതോടെ നിരവധി ഹാലുകൾക്ക് പഥികൻ പാത്രമാവേണ്ടി വരും. ഹഖീഖത്തിൽ ചെന്നെത്തുമ്പോൾ ചില ഉന്മാദങ്ങൾക്ക് വിധേയപ്പെടുന്ന അവസ്ഥ ഭൂരിഭാഗം പേരെയും ബാധിക്കും. നിയമ വ്യവസ്ഥയായ ശരീഅത്തിന് വിധേയമാക്കപ്പെടാത്ത രീതിയിൽ പോലും ഉന്മാദം ബാധിക്കുന്നവർ ഇക്കൂട്ടത്തിൽ ഉണ്ട്. ഭൂരിഭാഗം പേരും ഈ അവസ്ഥ പിന്നിട്ട് ബോധമണ്ഡലത്തിലേക്ക് തിരിച്ചെത്തും. എന്നാൽ ചിലർ മതിഭ്രമത്തിൽ തന്നെ അഭിരമിക്കും. ഇത്തരക്കാർ സക്റാൻ, മജാദിബ് എന്നൊക്കെ വിളിക്കപ്പെടുന്നു. ഹഖീഖത്തിന്റെ പദവിയിൽ ചെന്നെത്തിയ ആധ്യാത്മികനെ ‘വാസ്വിൽ’ ( واصل-ചെന്ന് ചേർന്നവൻ) എന്നാണ് സൂഫി സംജകകളിൽ വിശേഷിപ്പിക്കുക. ഹഖീഖത്തിൽ നിന്ന് മഅ്‌രിഫത്ത് എന്ന അത്യുന്നത അവസ്ഥയിലേക്ക് വരെ ഉയരുന്നതോടെ  മഖാമുകൾ (പടവുകൾ) ഇല്ലാത്ത, അറ്റമില്ലാത്ത യാത്ര സംജാതമാകും.
വിവക്ഷ
“ശരീഅത്ത് മനുഷ്യൻറെ ബാഹ്യ ഭാഗങ്ങളെ നന്നാക്കുന്നു ദൈവം കൽപ്പിച്ച കാര്യങ്ങൾ വിരോധിക്കലും സ്വീകരിക്കലുമാണവ, ആന്തരിക ദുർഗുണങ്ങളെ ഉന്മൂലനം ചെയ്ത് സൽഗുണങ്ങൾ നിറക്കുക വഴി ത്വരീഖത്ത് മനുഷ്യ ഹൃദയത്തെ സംസ്കരിക്കുന്നു. ഹഖീഖത്ത് ആത്മാവിനെ സ്ഫുടം ചെയ്തെടുക്കലാണ് (സ്രഷ്ടാവിനോടുള്ള ) വിധേയത്വത്തിലൂടെയാണ് അത് സംഭവിക്കുക”
“പരമ സത്യവാന്മാരുടെ ഹൃദയങ്ങളിലേക്ക് ദൈവിക പ്രകാശം കടന്ന് വരുന്ന ഘട്ടമാണ് ഹഖീഖത്ത് ”
“ത്വരീഖത്തിന്റെ ഫലമായി പരമ സത്യവാന്മാരുടെ ഹൃദയങ്ങളിൽ ദൈവിക പ്രകാശം  പ്രകടമാക്കലാണ്‌ ഹഖീഖത്ത്‌.” A
“ഹഖീഖത്ത് എന്നാൽ ദൈവിക മാർഗ്ഗത്തിൽ പ്രവേശിക്കുന്നവൻ  ലക്ഷ്യസ്ഥാനത്തെത്തലും, ഈശ്വരൻറെ ദിവ്യദീപ്തി (നൂറുത്തജല്ലി) വ്യക്തമായി ദർശിക്കലുമാണ്.”